Mahu Rawat Luka Di Rumah? Guna 5 Bahan Ini Untuk Hentikan Pendarahan! Pasti Berkesan!

Luka kecil adalah kecederaan yang biasa berlaku di rumah. Kadangkala, kita sendiri boleh terluka ketika buat kerja rumah
seperti memasak

atau berkebun
. Jadi, anda perlu tahu cara rawat luka kecil dan bagaimana untuk pastikan
luka tersebut cepat kering
.

Kemalangan berlaku tanpa sebarang amaran. Oleh itu, penting untuk anda sentiasa bersedia menghadapi sebarang kemungkinan. Untuk pengetahuan anda, luka kecil yang tidak serius boleh dirawat sendiri di rumah.

Untuk mendapatkan lebih banyak info berkenaan habit sihat, anda boleh klik
di sini
.

Panduan untuk merawat luka kecil

Anda boleh merawat luka kecil di rumah jika luka yang dialami tidak begitu dalam. Jika luka yang dialami bersaiz besar, dalam dan mempunyai koyakan yang bergerigi, anda mungkin perlu berjumpa doktor untuk rawatan lanjut.

Sebelum letakkan apa-apa bahan pada bahagian luka untuk buatkannya cepat kering, pertama sekali anda perlu tahu cara untuk
merawat luka kecil di rumah.

Langkah-langkah
 first-aid
 ini dapat membantu anda merawat luka kecil dengan mudah dan selamat:

Sebelum pegang luka,
basuh tangan terlebih dahulu
 untuk
elakkan jangkitan!

Cuba
hentikan pendarahan
 secepat mungkin. Pendarahan melalui luka kecil selalunya tidak memakan masa yang lama untuk berhenti.

Bersihkan luka
.
Selepas luka berhenti berdarah
, bilas kawasan luka dengan air. Jika ada kekotoran yang melekat pada kawasan luka, cuba buang kekotoran itu dengan berhati-hati.

Letakkan antibiotik
.
Antibiotik dapat melembapkan kawasan luka.
 Ia juga dapat mengelakkan jangkitan kuman dan secara tidak langsung mengurangkan risiko luka sukar sembuh dan meninggalkan parut.

Tutup kawasan luka
. Selepas anda melakukan semua langkah di atas, letakkan pembalut pada kawasan luka. Walau bagaimanapun, jika anda hanya mengalami luka kecil, tidak mengapa jika anda biarkannya tanpa balutan.

Perhatikan
tanda-tanda jangkitan
. Pastikan anda berjumpa doktor jika
 mendapati luka anda menjadi kemerah-merahan, sakit, ataupun bengkak.

5 bahan yang anda boleh gunakan untuk rawat luka di rumah

Mudah andai anda mempunyai pengetahuan
first-aid
 jika berlaku sebarang kemalangan di rumah.

Oleh itu, di sini kami ingin membantu anda dengan memberikan tip mengenai 5 bahan yang boleh digunakan untuk rawat luka supaya cepat kering.

Walau bagaimanapun, bukan kesemua bahan di bawah mempunyai sebarang bukti saintifik untuk membuktikan keberkesanannya dalam menghentikan pendarahan.

Oleh yang demikian, gunakan bahan di bawah dengan berhati-hati. Jika luka terlalu teruk, terus berjumpa dengan doktor untuk rawatan lanjut.

1. Rawat luka gunakan ais

Pendarahan kecil kebanyakannya boleh dihentikan dengan cara menekan kawasan luka. Tekanan yang diaplikasikan pada kawasan luka bertindak menghentikan peredaran darah buat seketika.

Setelah pendarahan berhenti, ikat luka dengan pembalut luka dan letakkan
ketulan ais
 ke atas luka tersebut.

Ais dapat membantu mengecutkan salur darah dan membuatkan darah membeku dengan lebih pantas.

Setelah anda meletakkan pek ais ke atas kawasan luka, teruskan menekan kawasan tersebut sekurang-kurangnya selama 10 minit.

2. Letakkan uncang teh

Tahu tak, anda boleh kurangkan
pendarahan selepas mencabut gigi
 dengan cara menggigit uncang teh?

Asid tanin yang terkandung di dalam teh boleh membantu darah membeku dengan lebih cepat. Selain itu, bahan ini juga bersifat antiseptik dan dapat mengurangkan jangkitan.

Tip ini bukan sahaja boleh anda gunakan untuk menghentikan pendarahan pada gigi, tapi juga untuk merawat luka-luka kecil.

Sebelum anda menggunakan uncang teh tersebut, anda boleh sejukkan uncang di dalam peti ais terlebih dahulu.

3. Sapukan jeli petroleum

Setelah anda lap luka yang terbuka,
anda boleh sapukan sedikit jeli petroleum
 ke atas luka tersebut untuk pastikan kawasan tersebut sentiasa lembap.

Jeli petroleum juga boleh bantu mengelakkan luka daripada membentuk parut yang dalam dan gatal.

4. Gunakan cecair pencuci mulut

Alkohol yang terkandung di dalam cecair pencuci mulut bertindak sebagai astringen (bahan yang boleh mengecutkan tisu) dan boleh membantu darah membeku dengan lebih pantas.

Selain itu,
pencuci mulut juga mempunyai bahan yang boleh menghentikan pendarahan
 yang disebabkan oleh rawatan pergigian.

5. Rawat luka gunakan antiperspirant

Jangan terkejut,
antiperspirant
 sebenarnya boleh bantu untuk rawat luka dan menghentikan pendarahan!

Menurut sebuah kajian yang dijalankan pada tahun 2005,
aluminium klorida yang terdapat di dalam antiperspirant
boleh membantu mengecutkan saluran darah dan menghentikan pendarahan!

Bukan semua luka kecil boleh dirawat di rumah

Kadangkala, ada luka kecil yang perlukan perhatian dan rawatan daripada doktor. Sebagai contoh:

Luka yang berada pada kawasan muka.

Luka dalam sehingga boleh nampak lemak atau otot.

Anda tidak dapat buang semua kekotoran daripada kawasan luka.

Luka berasal daripada gigitan binatang.

Anda tidak pernah mendapatkan suntikan tetanus selama 5 tahun.

Kawasan luka rasa kebas.

Luka gigitan, tidak kiralah luka akibat haiwan ataupun manusia, kedua-duanya perlukan perhatian daripada doktor.

Jika gigitan tersebut berasal daripada haiwan, doktor akan memastikan haiwan tersebut tidak mempunyai
penyakit anjing gila.

Selain itu, doktor mungkin akan berikan ubat untuk rawat luka tersebut dan melawan jangkitan.

Kebanyakan luka kecil akan sembuh dengan sendirinya. Oleh itu, anda tidak perlu risau melainkan luka tersebut nampak serius ataupun telah terkena jangkitan.

Kini anda telah tahu kaedah untuk rawat luka dengan mudah dan berkesan di rumah.


Adakah Gangguan Autisme Boleh Sembuh Jika Tanda-Tanda Dikesan Lebih Awal Pada Anak?

Membesarkan anak autisme sememangnya akan mendatangkan dugaan dan cabaran buat ibu bapa. Namun begitu, ia bukanlah sesuatu yang mustahil untuk dilakukan jika anda mempunyai dorongan dan sokongan daripada individu di sekeliling anda.

Persoalannya, adakah anak autisme boleh sembuh jika ia dikesan dengan lebih awal? Ikuti artikel ini untuk mengetahuinya dengan lebih lanjut!

Ciri-ciri anak autisme

Sebelum itu, kita perlu mengetahui terlebih dahulu mengenai
ciri-ciri kanak-kanak yang menghidap autisme
. Ia boleh dikesan seawal usia mereka 18 bulan lagi. Antara kemahiran yang terjejas akibat kondisi autisme adalah:

Kemahiran bertutur dan berkomunikasi

Kemahiran interaksi sosial

Kemahiran mengawal emosi dan tingkah laku

Kemahiran sensori atau sentuhan fizikal

Kemahiran kognitif

Kemahiran bermain

Melalui ciri-ciri ini, anda sebagai ibu bapa mungkin dapat mengesan kondisi anak anda yang mengalami autisme lebih awal lagi. Pun begitu, adakah mengesannya dengan lebih awal dapat menyembuhkan mereka?

Anak autisme boleh sembuh atau tidak?

Kebanyakan pakar pediatrik sebulat suara bersetuju bahawa autisme adalah kondisi yang tidak boleh disembuhkan melalui teknologi perubatan.

Sehingga kini, jenis rawatan yang boleh dilakukan untuk kanak-kanak autisme adalah berbentuk terapi untuk memperolehi kemahiran dalam mengurus diri, belajar dan berkomunikasi dengan individu lain.

Menurut Dr. Ashanti W. Woods yang merupakan seorang pakar pediatrik di
Mercy Medical Center
, langkah intervensi yang lebih awal terbukti sebagai penyelesaian yang terbaik.

Menurut beliau lagi, kanak-kanak yang telah didiagnosis dengan austime seawal usia lagi perlu dibantu dengan lebih awal bagi memastikan
mereka mampu untuk berkomunikasi dengan lebih baik
, meminimakan kegelisahan semasa bersosial serta mengurangkan cabaran mengawal tingkah laku.

Untuk itu, mereka perlu segera mendapatkan terapi yang paling penting untuk dipelajari mereka iaitu terapi pertuturan-bahasa.

Terapi pertuturan-bahasa diberikan kepada anak autisme bagi membantu mereka melatih kemahiran bahasa, pertuturan dan komunikasi.

Ia juga bermatlamat untuk mengoptimumkan fungsi komunikasi kanak-kanak autisme. Terapi, ini merangkumi beberapa bahagian, iaitu:

Penilaian bahasa, pertuturan dan komunikasi

Pertama sekali, penilaian akan dijalankan bagi mengetahui tahap kemahiran bahasa, pertuturan dan komunikasi anak autisme.

Berdasarkan hasil penilaian tersebut, diagnosis kemahiran bahasa, pertuturan dan komunikasi pula akan dijalankan.
Sesudah itu, ahli terapi akan mengadakan perbincangan bersama ibu bapa atau penjaga mengenai matlamat terapi tersebut.

Terapi bahasa, pertuturan dan komunikasi

Kemudian, terapi akan dijalankan sesuai dengan matlamat yang telah dibincangkan bersama ibu bapa atau penjaga. Terapi ini bermatlamat meningkatkan kemahiran awal pertuturan, pemahaman bahasa serta kemahiran bermain anak autisme.

Penggunaan Komunikasi Augmentatif dan Alternatif (AAC)

Setelah melalui penilaian dan terapi, tiba masa anak autisme untuk berkomunikasi dengan individu lain. Mereka mungkin akan memerlukan Komunikasi Augmentatif dan Alternatif (AAC) bagi membantu mereka berkomunikasi.

Ia sangat membantu terutamanya bagi anak autisme yang langsung tidak boleh bercakap atau mempunyai pertuturan yang sangat terhad. Antara kaedah AAC yang selalu digunakan untuk membantu mereka adalah komunikasi bergambar atau
Picture Exchange Communication System
 (PECS).

Selain aspek pertuturan mereka, anak autisme juga perlu dibantu dalam pelbagai lagi aspek kehidupan bagi menyediakan mereka untuk kehidupan yang akan datang. Antara rawatan atau latihan lain yang perlu diberikan kepada anak autisme ini adalah:

Latihan skil sosial

Terapi intergrasi sensori

Terapi carakerja

Ya, mungkin harapan anak autisme boleh sembuh sepenuhnya adalah agak mustahil dan segala proses latihan, rawatan dan terapi ini kadangkala agak melecehkan dan memenatkan anda sebagai ibu bapa.

Namun begitu, anda perlu sentiasa ingat bahawa ini semua adalah
berbaloi untuk anda dan anak istimewa anda
!

Baca juga:

Echolalia Atau Anak “Ajuk Cakap” Ia Satu Tanda Autisme Atau Normal?

Vaksin Tidak Akan Menyebabkan Autisme, Jangan Mudah Terpedaya!

Autisme, Tingkah Laku Makan Luar Biasa Petunjuk Diagnostik Baru

7 Perkara Ibu Bapa Anak Autisme Mahu Anda Tahu

Mengenali Anak Autisme: 9 Petanda Utama


Asyik Rasa Lapar Saja? Anda Mungkin Makan Banyak Sebab NAFSU! Ini Cara Nak Elak

Sering rasa lapar walaupun baru sahaja makan nasi sepinggan? Pernah tak anda tertanya-tanya, kenapa lah susah sangat hendak turun berat badan? Mungkin anda sebenarnya mengalami
false hunger.

Sikit-sikit nak makan-
 nafsu makan anda tidak mengira masa terutamanya kalau sedang
craving
. Manalah badan tidak naik, kan?

Namun, hati-hati kerana anda mungkin telah menyalah ertikan rasa lapar tersebut.

Ini kerana rasa lapar boleh terbahagi kepada dua,
false hunger
dan
true hunger.

Rasa lapar selepas makan, apa itu
false hunger?

False hunger
bermaksud anda makan mengikut faktor-faktor yang tertentu seperti emosi atau tindak balas terhadap rangsangan yang spesifik seperti visual makanan sedap serta bau makanan yang menyelerakan.

Contoh-contoh faktor emosi
false hunger
adalah apabila seseorang individu makan ketika berasa tertekan, bosan ataupun sebab rasa seronok dapat menikmati makanan.

Antara contoh tindak balas terhadap rangsangan pula bergantung pada situasi individu pada masa itu.

Individu tersebut mungkin rasa lapar kerana bau makanan yang menyelerakan ataupun kerana tertarik terhadap visual makanan yang terhidang.

False hunger
selalunya cenderung ke arah pemakanan yang tidak berkhasiat, berlemak dan mengandungi kandungan gula yang tinggi.

Ini secara langsung mampu menyumbang kepada risiko obesiti dan
penyakit-penyakit berbahaya
 kerana makan melebihi keperluan.

Fahami maksud
true hunger

Tanda rasa lapar yang sebetulnya akan bermula daripada bawah sternum dan akan naik menuju ke esofagus lalu ke tekak.

Selain itu, rasa lapar ini akan bermula 4 ke 5 jam setelah anda makan.

Tanda-tanda
true hunger
seperti ini:

Perut berasa pedih apabila lapar

Tidak boleh fokus apabila melakukan sesuatu

Perut mula ‘berkeroncong’

Bagaimanakah cara nak elak
false hunger?

Kenal pasti punca rasa lapar

Cuba amalkan bertanya pada diri sendiri soalan-soalan ini:

“Apa yang patut saya makan?” Jika jawapan apa-apa sahaja, ini menunjukkan bahawa perasaan lapar itu adalah
true hunger.

Namun, jika anda terfikir akan makanan yang tertentu, seperti kek atau
chocolate chip,
berkemungkinan besar anda sedang mengalami
false hunger.

Jaga
portion
makan anda bagi mengelakkan rasa lapar
false hunger

Amalkan mengambil makanan yang lebih ‘berat’ ketika bersarapan dan makan tengah hari dengan makanan yang lebih kecil jumlahnya.

Namun, ini tidak bermaksud anda harus ‘melantak’ ketika bersarapan pula!

Makan dengan lebih banyak pada waktu pagi kerana badan anda akan berfungsi dengan baik setelah berehat pada malam sebelumnya.

Oleh itu, makanan daripada sarapan akan dibakar dengan lebih baik kerana
proses pembakaran makanan dalam badan
 akan menjadi perlahan menjelang malam.

Apabila badan tidak membakar kalori dengan baik, lemak-lemak akan tersimpan terutamanya di bahagian perut, paha, punggung dan anggota badan.

Elakkan makanan yang mengandungi perangsang rasa

Anda harus
mengelakkan makanan yang mempunyai perangsang
kerana ia akan membuatkan otak anda memberi signal untuk makan lebih banyak.

Contoh perangsang yang terkandung di dalam makanan ialah MSG (
monosodium glutamate).

MSG ialah food enhancer
yang akan menyedapkan apa jua juadah yang diletak MSG.

Anda harus berwaspada kerana mungkin sesetengah produk tidak mengandungi bahan ini tapi jika ia mengandungi
glutamate,
ia masih boleh jadi MSG.

Ini kerana MSG boleh terbentuk sekiranya
glutamate
dipanaskan.

Oleh itu, jangan tertipu. Produk mungkin dipasarkan tanpa MSG tetapi jika terdapat kandungan
glutamate,
MSG boleh terbentuk dan ini akan mendorong kepada pengambilan makanan yang banyak.

Ambil masa ketika mengunyah, jangan makan terlalu laju

Tahukah anda perut terpaksa bekerja dengan lebih keras sekiranya makanan tidak dikunyah dengan cukup?

Makanan yang tidak dikunyah secukupnya akan menyukarkan perut anda untuk menghadam makanan tersebut.

Selain itu, makanan yang tidak berjaya dihadam sepenuhnya akan diturunkan ke usus dan ini boleh menjadi punca-punca sakit perut.

Ingat, penghadaman makanan yang baik bermula daripada mulut anda sendiri.

Makanan yang tidak dihadam dengan baik tidak akan dapat
memberikan nutrisi secukupnya kepada badan dan kesihatan
.

Jika rasa lapar, masukkan makanan ke dalam mulut dalam jumlah yang kecil

Apabila anda memasukkan sejumlah besar makanan ke dalam mulut, ia akan menyebabkan anda sukar untuk bernafas secara lancar ketika mengunyah.

Ini akan menyebabkan badan anda membuat keputusan untuk terus menelan makanan yang berada di dalam mulut tersebut tanpa betul-betul mengunyah makanan itu terlebih dahulu.

Ambil masa ketika sedang mengunyah kerana ia dapat membantu
usus anda menghadam dengan lebih baik
.


Risau Nak Pakai Deodoran Pada Ketiak, Benarkah Ia Penyebab Kanser Payudara?

Mungkin anda pernah mendengar mengenai dakwaan bahawa antiperspirant atau deodoran boleh menyebabkan kanser payudara. Adakah dakwaan atau teori ini benar-benar tepat atau sekadar cakap-cakap orang? Ikuti penulisan di bawah untuk mencari jawapannya.

Apa itu antiperspirant/deodoran?

Antiperspirant adalah sejenis bahan penyembur yang digunakan pada ketiak untuk mengurangkan per
peluh
an dengan cara menyekat pori peluh. Walaupun deodoran juga digunakan dibawah ketiak, tetapi ia tidak menyekat pori peluh, hanya sekadar mengurangkan bau yang kurang menyenangkan.

Adakah terdapat perkaitan antara penggunaan antiperspirant/deodoran dengan kanser payudara seperti yang digembar-gemburkan?

Beberapa saintis mencadangkan bahawa kedua-dua produk mungkin mempunyai bahan kandungan yang berbahaya dan penggunaannya pada ketiak yang berdekatan dengan payudara mungkin akan menyebabkan risiko pada
payudara
. Walau bagaimanapun, tidak terdapat bukti saintifik yang menyatakan penggunaan kedua-dua produk itu boleh merisikokan
payudara
 manusia kepada kanser payudara.

Adakah penggunaan antiperspirant selepas bercukur akan membuatkan bahan kimia boleh memasuki tubuh badan melalui ketiak dan meningkatkan risiko payudara?

Luka akibat pisau cukur atau mata cukur mungkin akan memberikan risiko jangkitan kulit. Sekiranya kulit ketiak anda sudah terluka atau dijangkiti, berkemungkinan sesetengah antiperspirant boleh menyebabkan sedikit iritasi pada kulit anda. Walau bagaimanapun, ia bukanlah satu sumber utama karsinogen (bahan penyebab kanser) yang memasuki tubuh dan menyebabkan kanser payudara.

Adakah saya perlu berhati-hati dengan kandungan aluminium dalam antiperspirant?

Untuk makluman anda, bahan berasaskan aluminium adalah sejenis bahan aktif dalam antiperspirant. Ia berfungsi menyekat kelenjar peluh untuk mengelakkannya keluar ke permukaan kulit.

Sesetengah kajian menyatakan bahawa sebatian
aluminium
 ini mungkin diserap oleh kulit dan menyebabkan perubahan pada reseptor estrogen sel payudara. Memandangkan estrogen ini boleh menggalakkan pertumbuhan kedua-dua sel payudara kanser dan bukan kanser, sesetengah saintis mencadangkan bahawa penggunaan antiperspirant yang mempunyai sebatian berasaskan aluminium mungkin menjadi faktor risiko pembentukan kanser payudara.

Walau bagaimanapun, tidak jelas berapa banyakkah jumlah aluminium yang diserap oleh kulit. Satu kajian yang melihat kepada wanita yang mempunyai kanser payudara mendapati, tidak terdapat perbezaan yang jelas berkenaan kepekatan aluminium antara sel kanser dan sel normal yang lain. Ini membuktikan bahawa kedua-dua sel kanser dan bukan kanser pada payudara tidak mempunyai kandungan aluminium yang berbeza. Oleh itu, tidak terdapat sebarang perkaitan yang jelas berkenaan antiperspirant yang mengandungi aluminium dan pembentukan kanser payudara.

Saya masih tidak yakin, adakah antiperspirant atau deodoran benar-benar tidak menyebabkan kanser payudara?

Satu kajian yang diterbitkan pada tahun 2002 mendapati, tidak terdapat sebarang peningkatan risiko kanser payudara dalam kalangan wanita yang menggunakan antiperspirant dan deodoran pada ketiak mereka. Selain itu, hasil kajian tersebut turut menunjukkan, tidak terdapat peningkatan risiko kanser payudara dalam kalangan wanita yang menggunakan pisau cukur bersama-sama dengan antiperspirant atau deodoran selepas bercukur.

Masih tidak yakin? Kajian lain yang diterbitkan pada tahun 2006 juga menyatakan hal yang sama. Kajian tersebut mendapati bahawa, tidak terdapat perkaitan antara penggunaan antiperspirant dan risiko kanser payudara.

Memandangkan hasil kajian ini jelas menunjukkan bahawa deodoran dan antiperspirant selamat untuk dipakai, oleh itu, gunakanlah deodoran setiap kali selepas mandi untuk mengelakkan bau yang kurang menyenangkan. Anda mungkin tidak menyedari sebarang bau tersebut memandangkan ia merupakan bau badan anda sendiri, tetapi rakan-rakan anda pasti menyedari perubahan bau udara di persekitaran mereka. Kasihanilah rakan-rakan anda.


Mengenali Anak Autisme: 9 Petanda Utama

Autisme adalah satu kondisi yang sangat membimbangkan jika ia berlaku kepada si kecil kita. Persoalannya, bagaimanakah kita boleh mengenali anak autisme? Ikuti artikel ini untuk mengetahuinya dengan lebih lanjut.

Apakah itu autisme?

Autisme adalah gangguan pertumbuhan tumbesaran kanak-kanak yang akan memberi kesan kepada pemikiran mereka. Mengikut statistik, ia boleh berlaku kepada 1-2 orang dalam 1 000 kanak-kanak dan lebih berisiko terhadap kanak-kanak lelaki. Antara punca autisme berlaku adalah faktor keturunan atau ketidakseimbangan kimia di dalam otak kanak-kanak.

Bagaimanakah mengenali anak autisme?

#1. Kurang melemparkan senyum

Antara petanda yang paling jelas adalah kanak-kanak autisme kurang melemparkan senyum. Kebiasaannya, bayi yang normal akan mula senyum buat kali pertama ketika mencapai usia 6 bulan ke atas. Jika tidak, anda perlu lebih peka dengan perkembangannya kerana anak anda mungkin mengalami kondisi autisme.

#2. Tidak fleksibel

Kanak-kanak autisme juga tidak fleksibel. Maksudnya di sini adalah mereka tidak mahu dan tidak mahu menerima sebarang perubahan. Sebagai contoh, jika waktu makan atau waktu main mereka berubah, mereka akan memberontak dengan mengamuk. Oleh itu, perhatikan dan kendalikan cara mereka menerima perubahan dengan baik.

#3. Tidak respon jika dipanggil

Jika anda memanggil dengan nama anak anda dan tiada respon walaupun usia mereka sudah menjangkau 6 bulan, ini mungkin menunjukkan anak anda mengalami kondisi autisme. Ini berlaku disebabkan kesukaran mereka untuk membina hubungan sosial dengan individu lain. Disebabkan itu, mereka gemar menyendiri dalam dunia mereka sendiri.

#4. Tiada “eye contact’’

Selain itu, anak autisme juga cenderung tidak mempunyai “eye contact’’ dengan ibu bapa. Anda boleh cuba perhatikan tanda ini dengan merenung ke dalam matanya. Periksa jika mata mereka mengikut objek yang anda gerakkan di hadapan mereka. Untuk lebih kepastian, cuba senyum dan pandang matanya lalu lihat respon mereka.

#5. Tiada “baby talk”

Dalam pada itu, anak autisme juga cenderung tidak mengujarkan “baby talk” dengan ibu bapa. “Baby talk” adalah perbuatan bayi cuba untuk bercakap dan ia biasa berlaku ketika mereka mencapai usia 12 bulan. Ketika mereka sudah besar kelak, anak autisme akan mengalami masalah untuk bercakap, menyuarakan kehendak, memahami arahan serta hanya mengulangi perkataan yang sama sahaja.

#6. Mahukan lebih perhatian daripada ibu bapa

Ibu bapa juga boleh melihat tanda anak anda mungkin mengalami autisme dengan perhatikan kecenderungan mereka dalam mendapatkan perhatian. Anak autisme hanya cenderung untuk mendapatkan perhatian daripada ibu bapa mereka sendiri sahaja. Jika mereka seakan-akan tidak selesa dengan individu lain, anak anda mungkin mengalami kondisi autisme.

#7. Perkembangan motor yang lambat

Kebiasaanya, kanak-kanak yang normal sudah mampu merangkak, berguling, berjalan dan bercakap seiring dengan peredaran usia mereka. Namun begitu, anak autisme akan cenderung mengalami perkembangan motor yang lambat, ia boleh diperhatikan dengan melihat kepada perkara berikut:

6 bulan: masih belum boleh senyum dan menunjukkan ekspresi muka

9 bulan: masih belum boleh mengeluarkan bunyi-bunyian

12 bulan: masih belum boleh mengujarkan “baby talk” dan lambat bercakap

#8. Kurang pergerakan atau berulang-ulang

Akhir sekali, anak autisme sangat kurang menggerakkan badan dan keras seakan-akan robot. Mereka juga sering melakukan pergerakan yang hanya berulang-ulang seperti mengibas, memusing atau menepuk tangan mereka. Selain perbuatan, anak autisme juga mungkin akan meniru dan mengulang bunyi atau perkataan yang mereka pernah dengar secara berulang kali.

Berikut merupakan antara petanda untuk mengenali anak autisme. Sebagai ibu bapa, perhatikan tumbesaran dan perkembangan anak anda dengan teliti. Jika anda perasan bahawa anak anda mungkin mengalami kondisi autisme, segera bawa mereka berjumpa doktor untuk mendapatkan khidmat rawatan dan nasihat yang selanjutnya.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Adakah Anak Autisme Boleh Sembuh Jika Ia Dikesan Dengan Lebih Awal?

Bagaimanakah untuk Berinteraksi dengan Anak Autisme?

Autisme: Pertimbangkan Keberkesanan Terapi Akuatik


Perkembangan Budak


Bagaimana Menangani Konflik Dalaman?

Adakah terdapat masa apabila anda bersikap dengan cara yang benar-benar “bertentangan” dengan apa yang anda diri anda mahukan? Adakah anda berasa kurang konsistensi dalam tingkah laku/sikap anda yang membuat anda berasa “tidak boleh diramalkan” tentang diri anda – kerana anda tidak dapat mencari kestabilan dalam diri?

Seseorang yang mencari kedamaian dalam diri mereka adalah mereka yang menemui rasa “kestabilan” dalam dirinya. Pemikiran mereka bukanlah satu yang goyah dan tidak menentu sepanjang masa, tetapi sesuatu yang mempunyai konsistensi dalam pergerakannya. Juga daripada perspektif “mencipta” realiti yang anda inginkan, minda yang konsisten (atau getaran pemikiran yang konsisten) adalah daya yang kuat, sementara minda rapuh mempunyai kesan yang sangat lemah.

Corak tingkah laku seseorang yang mempunyai konflik dalaman

Konflik semata-mata bermaksud bahawa minda keliru antara pelbagai perspektif/ kecenderungan dan tidak dapat ditekankan pada getaran pemikiran yang tunggal.

Seseorang yang mempunyai banyak konflik dalaman biasanya akan menunjukkan tingkah laku berikut:

Selalunya mudah dipengaruhi oleh pendapat dan sudut pandangan orang lain.

Berasa bersalah/malu.

Sukar untuk membuat keputusan dan selalu meragui keputusan yang dibuat.

Mencari daya penarik diri sendiri yang tidak berfungsi yang penuh dengan konflik tanpa rasa harmoni.

Tiada rasa kestabilan diri dan sangat tidak menentu ketika menghadapi cabaran.

Sentiasa mencari sokongan daripada orang lain kerana kurangnya keyakinan dalam diri sendiri.

Berasa perubahan mendadak dalam mood dan personaliti.

Tidak pasti tentang apa yang diri mahukan/inginkan daripada kehidupan dari segi kewangan, hubungan dan gaya hidup.

Selalunya cuba untuk mengalih perhatian diri daripada menghadapi konflik dalaman – gangguan biasanya dalam bentuk hiburan, bahan kimia yang melegakan (alkohol, ubat), kerohanian yang berorientasikan melarikan diri, kerja yang tidak jelas (samar-samar).

Adalah sangat mudah untuk mengenal pasti jika ruang dalaman anda mempunyai getaran yang bertentangan di dalamnya kerana keadaan hidup anda akan mencipta “realiti” yang mencukupi di mana anda akan melihat konflik-konflik ini datang lagi dan lagi.

Bagaimana menangani konflik dalaman

Oleh kerana konflik dalaman biasanya menghasilkan emosi yang tidak tertanggung, sangat penting untuk anda belajar bagaimana cara menamatkannya. Berikut beberapa tip yang boleh anda lakukan.

Jangan menolak fikiran yang menjengkelkan

Sekiranya anda mempunyai konflik dalaman maka sekarang dan akan datang anda akan mendapat pemikiran yang sangat menjengkelkan terutamanya semasa anda sedang berehat. Menolak pemikiran itu hanya akan membuatkannya lebih sengit. Hanya membiarkan minda bawah sedar anda tahu bahawa anda menerima mesej supaya ia berhenti mengganggu anda. Fikirkan kemungkinan, pilihan yang anda ada dan cara yang mungkin untuk keluar dari gangguan ini dan bukannya menolak perkara itu.

Jangan melanggar nilai anda

Satu sumber utama konflik dalaman adalah pelanggaran nilai anda sendiri. Apabila anda beralih daripada apa yang anda percayai dalam minda bawah sedar, anda akan melakukan yang terbaik untuk membawa anda kembali ke landasan yang betul dan sebagai akibatnya fikiran anda akan mula berjuang sendiri. Lakukan yang terbaik untuk berpegang kepada apa yang anda percayai dan jika berlaku bahawa anda melanggar mana-mana nilai anda, pastikan anda tidak melakukan kesalahan yang sama sekali lagi. Konflik dalaman biasanya berlaku apabila terdapat pelanggaran berterusan nilai hampir setiap hari dan bukan apabila kesilapan kecil berlaku.

Lakukan apa yang anda sepatutnya dilakukan

Sumber utama konflik dalaman yang lain adalah melarikan diri dari tugas yang seharusnya anda lakukan. Kepercayaan, matlamat dan nilai anda akan selalu membayangkan bahawa anda bertindak dengan cara tertentu. Kegagalan untuk mengekalkan jangkaan yang anda alami terhadap diri sendiri atau menangguhkan daripada mengambil tindakan selalu mengakibatkan konflik dalaman yang serius.

Tuliskan konflik

Salah satu cara terbaik untuk menangani emosi yang tidak diingini daripada otak anda ialah dengan menulisnya. Apabila anda menuliskan pemikiran anda, anda akan berasa seolah-olah anda membuang emosi anda di atas kertas. Di samping dapat melegakan anda, anda juga akan lebih memahami diri yang mana akan membantu anda memikirkan kaedah terbaik yang diperlukan untuk menyelesaikan konflik tersebut.

Sentiasa sedar (Kesedaran)

Apabila anda menjadi lebih tua atau melepasi daripada satu fasa kehidupan utama ke yang lain (contohnya berpindah dari sekolah ke kolej atau kolej untuk bekerja), anda akan sentiasa mendapati diri anda mengukur kemajuan dalam kehidupan dengan rakan-rakan anda. Kini jika anda bersedia untuk masa itu dengan mempunyai rancangan yang anda ikuti maka kemungkinan besar anda tidak akan terpengaruh tetapi jika anda tidak bersedia maka anda akan mendapat konflik dalaman apbila anda pergi ke fasa baru dalam hidup anda.


Anak Menangis Tak Nak Ke Taska? Ini Rahsia 3 Parent Layan 'Drama' Si Kecil!

Anak menangis ke taska? Aduhai, susahnya nak melayan kerenah anak masuk sekolah. Kalau dilayankan, nanti makin teruk pula mereka meragam! Macam mana nak atasi masalah anak menangis teruk sebelum ke tadika atau pusat asuhan?

Kepada ibu bapa di luar sana, jangan bimbang! Untuk artikel kali ini, Hello Doktor telah menemu ramah 3 ibu bapa berbeza untuk mengetahui ‘rahsia’ mereka ketika
menghantar anak ke tadika buat kali pertama.

Bak kata pepatah, ibu bapa perlulah berhati-hati seperti menarik rambut di dalam tepung; rambut jangan putus, tepung jangan berserak! Dalam ketegasan,
emosi anak juga perlu dititikberatkan
!

Mari ikuti pengalaman Puan Shavareena, Encik Hazwan dan Puan Fadzilah ketika menghantar anak masuk sekolah tadika buat kali pertama!

Untuk mendapatkan lebih banyak info tentang Keibubapaan, sila dapatkannya
di sini.

Lakukan persediaan awal, pastikan anak tak terkejut! – Puan Shavareena

Anak-anak Puan Shavareena bersama lukisan dan hasil seni mereka.

Puan Shavareena merupakan ibu kepada 2 anak perempuan iaitu Qisha dan Qihara, masing-masing berusia 6 dan 8 tahun. Menurutnya, dia dan suami menghantar anak masuk sekolah pada usia yang berbeza – Qisha pada usia 4 tahun manakala Qihara pada usia 2 tahun.

Pada awalnya, Qisha sukar untuk menerima perubahan rutin yang dialami kerana ‘terpaksa’ berdikari secara tiba-tiba. Berjurai-jurai air mata turun pada awalnya kerana enggan ke tadika.

Tetapi, dia dan suami kuatkan juga semangat. Demi anak, mereka perlu bijak mengawal emosi. Tambah Shavareena lagi, pelbagai ‘janji palsu’ perlu ditabur
semata-mata untuk pujuk anak tadika.

“Alhamdulillah, akhirnya kami nampak perubahan yang positif pada Qisha. Selepas seminggu ‘drama’ berlangsung, akhirnya anak tidak lagi menangis ke tadika. Malah, ada masa anak minta diambil lewat sedikit, mesti dah jumpa
geng
!”

Untuk mengelakkan masalah yang sama daripada berlaku semula, Shavareena mula menghantar anak keduanya Qihara seawal usia 2 tahun.

“Anak kedua saya, boleh dikatakan tak ada masalah langsung ke tadika. Seminggu sebelum anak masuk sekolah, saya dah mula bercerita macam-macam mengenai tadika – tentang kawan-kawan yang bakal dia jumpa,
aktiviti yang bakal dilakukan
 supaya dia lebih faham mengenai situasi di tadika nanti.”

Shavareena menekankan
kepentingan persediaan awal
 dalam membendung masalah anak tidak mahu ke tadika. Bawa anak melawat tadika lebih awal supaya anak lebih bersedia. Ibu juga boleh kongsi video dan gambar tadika untuk menarik minat anak ke sekolah.

Namun, tambah Shavareena lagi, jangan sesekali abaikan anak apabila dia mula buat perangai. Jangan lupa, anak menghabiskan banyak masa di sekolah.

“Kadangkala, kita tidak tahu apa yang dilalui mereka di tadika. Mungkin mereka tidak selesa
namun tidak tahu untuk menyampaikannya secara lisan
. Berbincang dengan pihak tadika jika mempunyai sebarang masalah. Lagipun, pihak tadika pasti akan membantu.”

Sabar ketika hantar anak masuk sekolah – Encik Hazwan

Encik Hazwan dan anaknya, Fatahul Fateh di tadika.

Berbeza pula dengan Encik Hazwan Afifi, bapa kepada Fatahul Fateh yang berusia 5 tahun. Menurut Hazwan, anak menangis ke taska itu perkara biasa. Namun, bapa perlulah
lebih bijak dan sabar dalam mengatasi masalah ini
.

Sebelum hantar anak masuk sekolah, Hazwan menggalakkan agar ibu bapa selidik latar belakang tadika terlebih dahulu. Kenali guru-guru di sana, lihat persekitaran sekolah dan sediakan barang keperluan anak seperti beg,
uniform
, botol air
dan pelitup muka secukupnya.

Selain itu, persediaan dari segi kewangan juga penting. Dapatkan info mengenai yuran pendaftaran, yuran bulanan dan sebagainya supaya kita lebih bersedia.

Menurut Hazwan, cabaran utama yang dihadapi ialah ketika anak berdegil tidak mahu ke tadika. Kadang-kadang, anak akan buat-buat demam, hendak bercuti dan mahu berehat sahaja di rumah kerana enggan ke tadika.

“Alhamdulillah, jarak dari rumah ke tadika tidak jauh. Jadi, tiada kekangan masa untuk saya pergi dan balik. Kalau anak tidak mahu ke tadika, selalunya saya akan pujuk dan janjikan ganjaran tertentu untuk lembutkan hati anak.”

Tambah Hazwan lagi, selalunya dia akan bawa anak ke taman permainan, beli aiskrim atau belanja mainan jika Fatahul Fateh bersetuju untuk ke tadika. Apa yang penting, bapa
perlulah pujuk secara berhemah dan bersabar dengan kerenah anak.

Dengar cerita anak. Kalau anak menangis, pasti ada sebab! – Puan Fadzilah

Kalau ibu bapa lain mula hantar anak masuk sekolah pada umur 2 hingga 4 tahun, Puan Fadzilah sudah mula hantar anaknya pada usia 2 bulan, sejurus selepas habis pantang!

Sama seperti Shavareena dan Hazwan, Fadzilah juga menekankan persediaan awal sebelum hantar anak ke tadika. Pastikan barang anak sentiasa cukup. Selain itu, peka juga mengenai kuantiti barang untuk elakkan kecurian.

Tetapi, menurut Fadzilah, kalau anak meragam, pasti ada puncanya. Siapa tahu,
mungkin anak tidak selesa atau dibuli
. Sebab itulah, penting untuk ibu bapa periksa badan anak sebelum dan selepas pulang dari tadika.

“Jangan terlalu bersangka baik dengan tadika.
Kalau anak tak gembira, pasti ada sebabnya.
 Mungkin pengasuh garang atau anak dibuli dengan orang lain.

Jika boleh, selalulah jenguk anak di tadika atau pusat asuhan. Kadang-kadang, cuba buat ‘
surprise
’ dan datang awal sikit untuk lihat keadaan sebenar anak. Jika anak sudah besar, ajak mereka bersembang dan tanya mengenai hari mereka.”

Bercakap mengenai cabaran menghantar anak masuk sekolah atau pusat asuhan, anak menangis merupakan perkara biasa. Fadzilah sendiri terpaksa menukar tadika anak berkali-kali sebelum berjumpa tempat yang sesuai dengan anaknya.

“Rasa sedih juga jika terpaksa tinggalkan anak ketika cuti atau terpaksa kerja lebih masa. Malah, sebagai ibu, saya juga akan
rasa risau mengenai kesihatan dan keselamatan anak
.”

“Banyakkan bertawakkal dan cuba pilih tadika yang terbaik. Jika rasa tidak sedap hati, buat sesuatu dan jangan berdiam diri. Naluri ibu selalunya betul. Selain itu, ibu bapa juga perlu sentiasa ada
plan B
dan bersedia untuk sebarang kemungkinan,” katanya mengakhiri temu bual.


Nak Pergi Pantai? Ini Cara Pakai Sunblock Yang Betul Kalau NAK Lindungi Kulit Anda!

Biasanya kalau berkelah di pantai pastinya pemakaian losyen pelindung matahari menjadi pilihan. Tetapi adakah anda tahu
cara pakai
sunblock
 yang betul apabila ke pantai?

Tetapi bagaimana kalau berpayung semata-mata, adakah cara tersebut dapat
menjaga kesihatan dan keremajaan kulit daripada proses penuaan pantas
?

Ayuh ketahui jawapannya sama ada pemakaian
sunscreen
 adalah yang terbaik atau penggunaan payung sudah mencukupi.

Untuk mendapatkan lebih banyak info tentang Kesihatan Kulit, sila dapatkannya
di sini.

Payung vs sunblock SPF100

Apabila anda ke tepi pantai untuk mandi-manda atau sekadar berkelah, anda mungkin terbiasa berteduh menggunakan payung bagi mengelakkan daripada terkena cahaya matahari.

Namun, kajian terbaharu ada menyatakan, penggunaan payung semata-mata tidak begitu berkesan dalam melindungi kulit daripada cahaya matahari.

Perbandingan ini dibuat dengan menggunakan losyen pelindung matahari atau sunblock.

Kajian yang diterbitkan dalam jurnal JAMA Dermatology tersebut menyatakan, secara umumnya berteduh di bawah payung berkesan dalam mengurangkan kulit anda daripada terdedah kepada sejumlah cahaya ultraungu.

Namun, kesan pengurangan tersebut sebenarnya hanyalah sedikit sahaja berbanding dengan apa yang kita percayai sebelum ini.

Kajian tersebut mengkaji 2 kumpulan responden yang mempunyai kulit yang cerah dan mendedahkan mereka 3 jam setengah di bawah cahaya matahari.

Kumpulan yang pertama diletakkan di bawah teduhan payung pantai manakala kumpulan kedua pula dikehendaki memakai sunblock atau sunscreen dengan SPF100.

Hasil kajian menunjukkan bahawa kumpulan yang berada di bawah teduhan payung mempunyai lebih banyak
sunburn
 berbanding kumpulan yang memakai SPF100.

Perbandingan antara penggunaan payung dan juga penggunaan SPF100 ini dilakukan oleh para penyelidik.

Ini memandangkan kedua-dua kaedah ini adalah cara yang sering digunapakai oleh orang ramai untuk melindungi diri daripada kesan
cahaya matahari
apabila ke pantai.

Baca juga:

Cara pakai sunblock yang terbaik

Menurut salah seorang Ahli Pakar Kulit, Dr. Amy Kassouf, penggunaan
sunblock
 adalah satu kaedah perlindungan terbaik untuk melindungi kulit daripada kesan sinaran ultraungu (UV) matahari.

Menurut Dr. Amy, untuk cara pakai
sunblock
 yang terbaik, sekiranya kita memakai pakaian mandi ketika ke pantai, kita seharusnya perlu menggunakan sekurang-kurangnya 30ml
sunblock
 dalam satu-satu masa.

Pastikan kita kembali menggunakannya dalam setiap 2 atau 3 jam. Kita juga perlu untuk lebih kerap memakainya jika berpeluh.

Selepas mandi atau
berenang di pantai,
 kita masih juga disarankan untuk memakai
 sunblock
 bagi melindungi kulit daripada kesan sinar UV matahari.

Pelindung matahari spektrum luas adalah yang terbaik kerana ia  melindungi tubuh badan kita daripada sinar
UVA dan UVB
.

UVA dan UVB adalah dua jenis sinar matahari yang menyebabkan kerosakan pada badan.

Sinar UVA dan UVB menyebabkan
 beberapa perkara berkenaan keadaan kesihatan yang berlaku seperti penuaan kulit pramatang
, kerosakan mata –
 termasuk katarak

– dan
 kanser kulit.

Selain itu juga, sinar UVA dan UVB turut menekan sistem imun tubuh daripada berfungsi dengan baik.

Menurut Dr. Amy, adalah sangat penting untuk individu menggunakan
sunblock
 yang betul iaitu pelindung matahari dengan spektrum yang luas.

Ini kerana,
sunblock
 jenis ini boleh melindungi kulit kita daripada kedua-dua sinar UVA dan UVB. Bagi penentuan kadar SPF, gunakan losyen pelindung matahari dengan nilai SPF sekurang-kurangnya 30.

Gunakan perlindungan tambahan, selain cara pakai sunblock

Selain daripada cara pakai
 sunblock
 yang terbaik, anda juga dinasihatkan untuk menggunakan pakaian yang melindungi tubuh daripada
sinar UV,
 iaitu pakaian yang mempunyai SPF.

Pakaian yang mempunyai SPF memberikan lebih banyak kebebasan kepada kita untuk bergerak daripada hanya duduk di bawah teduhan payung semata-mata.

Menurut Dr. Amy, apabila kita memakai pakaian yang mempunyai SPF, ia akan kekal bersama kita dan tidak hilang.

Selain itu, pemakaian seperti ini tidak memerlukan anda untuk kerap menukar pakaian yang lain, tidak seperti penggunaan losyen
pelindung matahari
 yang memerlukan anda untuk kerap memakainya selepas tempoh tertentu.

Namun, jika anda menggunakan kedua-duanya iaitu pakaian SPF berserta payung daripada sinar cahaya matahari, ia adalah kaedah yang lebih baik dengan 2x perlindungan bagi kulit dan tubuh daripada sinar UV.

Kesimpulan

Jelas sekali bahawa apa yang kita sangkakan sebelum ini tidak begitu tepat. Kita mungkin seringkali berpendapat bahawa penggunaan payung adalah lebih selamat berbanding penggunaan
sunblock
 di bawah cahaya matahari.

Namun,
 kajian telah membuktikan penggunaan losyen pelindung matahari adalah nyata lebih baik
 berbanding penggunaan payung semata-mata, dengan kesan
sunburn
 yang lebih sedikit terhadap kulit dan tubuh anda.

Anda juga perlu memastikan bahawa anda tahu cara pakai
sunblock
 yang betul agar kesannya berlaku seperti yang anda harapkan.


Apa Yang Perlu Anda Tahu Mengenai Kaedah Kawalan Kelahiran? Ada 9 Jenis?

Bagi setiap wanita, sama ada sudah berkahwin atau bujang, beberapa pendekatan kontraseptif atau kawalan kelahiran yang ada termasuklah:

Implan

Suntikan

Peranti intrauterine (IUD)

Kontraseptif kecemasan

Pil

Gelang faraj

Kaedah penghalang (kondom lelaki dan wanita, dan diafragma)

Pemandulan (sterilization) wanita dan lelaki

Kaedah semulajadi (perancangan keluarga semula jadi)

Pemilihan kaedah kawalan kelahiran yang betul

Apabila memilih kaedah kawalan kelahiran yang sesuai, adalah penting untuk mempunyai maklumat yang betul dan membincangkan secara terbuka dengan pasangan anda.

Ia juga penting untuk menyedari betapa baiknya setiap kaedah berfungsi, kesan sampingan yang boleh dilaksanakan, betapa mudahnya dan kosnya.

Kaedah yang anda pilih bergantung kepada pelbagai faktor, seperti kesihatan umum, gaya hidup dan hubungan anda,
bahaya mendapatkan jangkitan seksual (STI)
 dan betapa pentingnya anda tidak hamil.

Sesetengah kaedah memerlukan lebih banyak motivasi daripada yang lain. Anda perlu mempertimbangkan pilihan mana yang sesuai dengan anda.

Sebagai contoh, jika anda memilih kontraseptif oral, anda perlu ingat untuk mengambil pil setiap hari, manakala dengan implan kontraseptif, ia boleh bertahan sehingga 3 tahun.

Adalah penting untuk menilai kebaikan dan keburukan serta memikirkan bagaimana setiap pendekatan kawalan kelahiran memenuhi keperluan semasa dan masa depan anda.

Bincang mengenai kawalan kelahiran anda dengan doktor atau jururawat kesihatan reproduktif boleh membantu.

Perlindungan kawalan kelahiran daripada STI

Adalah penting untuk mengamalkan seks yang lebih selamat, dan juga untuk mencegah kehamilan yang tidak diingini.

Tidak semua kaedah kawalan kelahiran memberikan perlindungan daripada jangkitan seksual (STI).

Kaedah terbaik untuk meminimumkan risiko STI adalah dengan menggunakan halangan seperti kondom lelaki dan perempuan.

Kondom boleh digunakan untuk seks oral
, faraj dan dubur untuk membantu menghentikan jangkitan daripada tersebar.

Implan dan suntikan kontraseptif

Kontraseptif hormon bagi wanita boleh diakses sebagai implan dan suntikan.

Pendekatan ini terutamanya implan adalah lebih berkesan berbeanding pil dan gelang kontraseptif.

Tetapi seperti kaedah kawalan kelahiran lain, boleh menyebabkan kesan sampingan dan tidak
memberikan perlindungan daripada STI
.

Implan

Kontraseptif implan adalah alat hormon berbentuk batang yang dimasukkan di bawah kulit di bahagian dalam lengan atas.

Ia mengandungi etonogestrel,
hormon progesteron yang menghentikan ovulasi
 dan membuatkan cecair pada pembukaan ke rahim lebih tebal, menghentikan sperma daripada melaluinya.

Implan kontraseptif bertahan selama tiga tahun.

Hampir 100% berkesan dan sesuai dengan kebanyakan wanita yang tidak dapat mengambil estrogen sintetik.

Implan disusun oleh doktor di bawah anestetik tempatan.

Suntikan

Suntikan kontraseptif juga adalah suntikan hormon dan mengandungi
hormon progesteron.

Pendekatan ini digunakan untuk menghentikan ovulasi dan membuat cecair pada pembukaan ke rahim tebal dan
menghentikan sperma daripada melaluinya
.

Suntikan kontraseptif adalah pendekatan yang sangat berkesan.


Menakutkan, Kadar Kematian Lebih Pantas Jika Hisap Vape? Ambil Tahu Sebabnya Ini

Sisa jerebu dan asap kenderaan mungkin masih mengaburi pandangan mata anda namun, harapnya ia belum lagi mengaburi pandangan anda tentang vape. Penularan penggunaan vape dalam kalangan belia tempatan sejak kebelakangan ini merupakan ombak kepada tsunami vape yang sedang melanda seluruh dunia. Daripada hanya 25 juta pengguna pada tahun 2015, jumlah pengguna vape global telah mencecah 41 juta pada tahun 2018. Kini, industri ini telah mencapai nilai USD19.3 bilion (RM80.452 bilion), berbanding USD6.9 bilion (RM28.76 bilion) 5 tahun sebelumnya. Dengan peningkatan jumlah pengguna di seluruh dunia dan variasi perisa yang semakin bertambah, industri ini tidak menunjukkan sebarang tanda berhenti.

Walau bagaimanapun, dengan 6 kes kematian dan ratusan kemasukan ke hospital akibat komplikasi pernafasan di Amerika Syarikat, cita-cita industri vape untuk menakluki seluruh penjuru dunia kini tampak suram. Khuatir akan epidemik penyakit respiratori yang baru, mesej yang sedang bergema di serata dunia kini menyeru semua pihak agar menjauhkan diri daripada penggunaan alat bekalan nikotina ini. Di sebalik penggunaannya yang tersebar luas, disertakan pula persepsi yang mesra belia dan ‘lebih sihat’ berbanding rokok, berikut adalah 3 sebab mengapa vape mampu mempercepatkan kadar kematian berbanding rokok:

1.Risiko kematian serta merta

Kematian akibat tembakau lazimnya disebabkan oleh penggunaannya yang memakan masa bertahun malah berdekad lamanya. Namun yang demikian, seperti apa yang disaksikan oleh pegawai kesihatan di Amerika Syarikat, kesan kesihatan akibat vape sudah mula boleh dilihat dalam tempoh hanya beberapa minggu atau bulan. Menurut pelbagai laporan, kesemua 6 kematian akibat penyakit respiratori baru ini membabitkan penggunaan alat ini yang secara relatifnya singkat. Kerosakan paru-paru akibat daripada alat ini adalah sangat drastik sehingga salah seorang daripada mangsa yang dikejarkan ke hospital, Adam Hergenreder, 18 tahun, disahkan mengalami tanda-tanda kerosakan kekal persis paru-paru seseorang yang berusia 70 tahun!

2.Ketidakpastian kandungan

Meneka apa yang mungkin terkandung dalam cecair vape ibarat cuba menembak sasaran di dalam gelap. Anda mungkin terkena beberapa sasaran tetapi lebih tinggi kemungkinan untuk tembakan anda tersasar dan tekaan anda meleset. Mustahil untuk anda tentukan apa yang terkandung dalam mana-mana cecair kerana resepi setiap perisa itu adalah berbeza walaupun daripada penghasil yang sama. Ini diterukkan lagi oleh kepelbagaian adunan daripada pengeluar yang berbeza dan juga kebebasan pengguna untuk mengadun sendiri campuran cecair mereka daripada perisa lain. Keadaan ini akan menggalakkan interaksi antara bahan kimia yang berpotensi untuk menghasilkan kompaun berbahaya. Contoh mudah adalah penghasilan asetal akibat tindak balas propilen glikol (PG) dan juga perisa berasaskan aldehid. Asetal adalah sejenis kompaun yang menghasilkan kesan kerengsaan kepada saluran pernafasan. Namun, asetal tidak dilabelkan dalam maklumat produk kerana penghasil tidak mengetahui tindak balas kimia yang menyebabkan pembentukannya.

3.Lebih muda penghisap vape, lebih cepat komplikasi berlaku

Sekurang-kurangnya, penggunaan rokok di Malaysia dihadkan kepada mereka yang berusia 18 tahun ke atas. Tanpa kawalan umur seperti yang berlaku untuk produk tembakau, terdapat laporan yang menunjukkan penghisap vape berusia seawal 8 tahun! Penagih nikotina muda ini bukan sahaja terdedah kepada kesan sampingan dan komplikasi akibat nikotina, mereka juga terdedah kepada kesan kesihatan akibat pelbagai bahan kimia lain yang tidak diketahui.

Menurut Pusat Kawalan dan Pecengahan Penyakit Amerika Syarikat (CDC), purata usia pesakit yang menderita
penyakit paru-paru
akibat vape dalam epidemik baru-baru ini adalah 19 tahun.

Tidak berbaloi dengan ‘harga kesihatan’ yang terpaksa dibayar

Walaupun punca definitif komplikasi paru-paru akibat vape ini masih belum diketahui, pihak pengkaji masih mencari jawapan kepada punca penyakit respiratori baru ini. Kajian kohort untuk kesan kesihatan vape pula akan menelan masa yang agak lama namun pihak berkuasa memilih jalan selamat dan menyeru orang awam untuk tidak memulakan tabiat ini. Jangan biarkan kepulan asap mengaburi penilaian anda.

Jika anda bercadang untuk berhenti merokok, layari
http://jomquit.moh.gov.my/
.

Hello Health Group
 tidak menyediakan nasihat perubatan, diagnosis, atau rawatan.


SAH! 3 Jenama Mi Segera Dikesan Mempunyai Bahan Penyebab Kanser, Hentikan Makan!

Anda suka makan mee sedap? Tahukah anda, tahun lepas pengeluaran Mie Sedaap telah ditarik balik oleh Agensi Makanan Singapura (SFA) kerana didapati mengandungi etilena oksida, sejenis racun perosak yang tidak boleh digunakan di dalam makanan.

Produk yang dikenal pasti ialah ‘Mi Sedaap Korean Spicy Chicken Instant Noodles’ dengan tarikh luput 21 Mei 2023 dan ‘Mi Sedaap Korean Spicy Soup Instant Noodles’ dengan tarikh luput 17 Mac 2023.

Namun, bukan Mie Sedaap sahaja yang mengandungi racun! Menurut berita terbaharu yang kian tular di media sosial, ada dua lagi jenis mi segera yang didapati mengandungi bahan yang boleh menyebabkan kanser.

Dua jenama mi segera yang terlibat ialah ‘Mee Kari Putih Ah Lai’ dari Malaysia dan mi segera ‘Indomie: Perisa Ayam Istimewa’ dari Indonesia. Kedua-dua mi segera ini didapati mengandungi etilena oksida.

Bagi mereka yang suka makan mi ini, seperti mee sedap segera – pasti anda tertanya-tanya apa sebenarnya etilena oksida serta
bahayanya terhadap tubuh badan kita.

Dalam artikel kali ini, kami akan kupas lebih lanjut mengenai bahan ini supaya anda boleh lakukan pembelian yang bijak sebagai pengguna.

Untuk mendapatkan lebih banyak informasi berkenaan Kesihatan, anda juga boleh klik
di sini
.

Bukan mee sedap korea sahaja, Indomie juga sama!

Mengapa dua jenama mi segera ini ditarik balik?

Untuk pengetahuan anda, kedua-dua mi segera ini mengandungi etilena oksida, sejenis bahan kimia yang boleh menyebabkan limfoma dan juga leukemia. Bahan kimia ini juga boleh ditemui di dalam racun perosak.

Bukan itu sahaja, etilena oksida juga boleh menyebabkan kerengsaan pada kulit dan mata sekiranya dihidu atau disentuh. Pengambilan secara berlebihan pula boleh menyebabkan kecacatan kekal pada fetus.

Lebih mengejutkan, etilena oksida dijumpai dalam kedua-dua mi dan juga perisa mi segera tersebut. Bahaya bukan!

Oleh sebab itu, kedua-dua produk ini telah ditarik balik dari rak jualan di pasar raya.

Apa itu etilena oksida, bahan kimia dalam mee sedap?

Etilena oksida (EtO atau EO) merupakan sejenis gas yang tidak berwarna, mudah terbakar dan sangat reaktif. Ia mempunyai bau manis yang mampu membunuh bakteria, virus dan kulat dalam makanan.

Gas ini digunakan untuk menjalankan fumigasi untuk
membasmi makhluk perosak
. Menurut KKM lagi, etilena oksida tidak dibenarkan penggunaannya dalam makanan berdasarkan Peraturan-Peraturan Makanan 1985.

Pengambilan makanan yang mengandungi etilena oksida tidak akan mendatangkan bahaya secara serta-merta. Walau bagaimanapun, anda berhadapan dengan risiko keracunan jika selalu mengambil makanan ini, terutamanya dalam satu tempoh yang berpanjangan.

Penarikan semula makanan yang mengandungi etilena oksida bukanlah sesuatu yang baharu. Pada bulan Ogos tahun lepas, aiskrim Häagen-Dazs berperisa vanila telah ditarik balik kerana
mengandungi bahan yang sama.

Baca juga:

Layan Betul Makan Mi Segera Sambil Tonton Drama Korea, Tapi AWAS, Bahaya Untuk Kesihatan!

Siapa Kata Mi Segera Tidak Berkhasiat? Ini 3 Hidangan Sihat Berasaskan Mi Instant

Bahaya sebenar mee sedap atau mi segera

Selain etilena oksida, ada banyak sebab mengapa kita tidak digalakkan untuk makan terlalu banyak mi segera.

Ia bukan sahaja tidak mempunyai sebarang khasiat, malah bahan-bahan yang terkandung di dalam sepaket mi ini juga mungkin akan mendatangkan bahaya terhadap kesihatan.

Jangan disebabkan ingin berjimat, anda sanggup makan mi segera berhari-hari!

Di bawah, kami senaraikan beberapa keburukan mi segera terhadap kesihatan:

1. Badan tidak dapat mencerna mi dengan pantas

Mi segera mengandungi bahan pengawet yang dikenali sebagai
Butylated hydroxyanisole
 (BHA) dan
t-butylhydroquinone
 (TBHQ). Kedua-dua bahan inilah yang bertanggungjawab untuk memastikan mi segera tahan lama walaupun disimpan berbulan-bulan lamanya!

Bukan itu sahaja, BHA dan TBHQ merupakan
bahan kimia yang karsinogenik
. Ini bermaksud, ia boleh menyebabkan kanser jika dimakan dalam satu tempoh yang panjang. Malah, ia juga boleh menyebabkan asma,
kegelisahan
 dan cirit-birit. Bahaya kan!

2. Mee sedap mengandungi terlalu banyak garam

Satu hidangan mi segera mengandungi 397-3698 miligram garam. Ada juga jenama yang mengandungi lebih banyak garam daripada ini.

Walaupun garam merupakan mineral yang penting untuk badan,
pengambilan yang berlebihan
 hanya akan membawa mudarat.

Jangan lupa, satu pek mi segera selalunya terdiri daripada dua hidangan. Jadi, jika anda suka makan 2 pek mi segera sekali duduk, jumlah garam yang anda ambil sebenarnya adalah 4 kali ganda!

3. Meningkatkan risiko penyakit jantung

Jika anda makan mi segera 2-3 kali seminggu, ketahuilah bahawa pengambilan mi segera yang terlalu kerap ini boleh menyebabkan
penyakit jantung.

Menurut sebuah kajian yang dimuatkan di dalam
Journal of Nutrition,
wanita yang makan lebih banyak mi segera didapati mempunyai risiko lebih tinggi untuk menghidap
sindrom metabolik
 berbanding mereka yang kurang mengambilnya.

Tetapi, apa maksud sindrom metabolik? Ia merupakan satu kumpulan simptom seperti obesiti,
tekanan darah tinggi
 dan tahap kolesterol HDL yang rendah. Semua simptom ini boleh meningkatkan risiko serangan jantung, diabetes atau strok!

Jadi, selepas ini, fikir dulu sebelum makan mee sedap korea yang
 viral
 tu!


10 Perkara Yang Dilarang Keras Bagi Wanita PCOS, No. 9 Paling Bahaya Jika Abai!

Apa itu penyakit wanita yang bernama PCOS
? Kupasan kali ini bakal menjawab tentang maksud PCOS dan kami juga telah menyenaraikan 10 perkara yang dilarang keras bagi pesakit kondisi ini.

Untuk mendapatkan lebih banyak info tentang Kesihatan Wanita, sila dapatkan
di sini
.

10 perkara wanita PCOS tidak boleh lakukan!

Apa maksud PCOS? Kondisi ini berlaku akibat ketidakseimbangan hormon dan isu berkaitan metabolisme. Wanita PCOS juga
memiliki banyak sista di dalam ovari mereka.

Maksud PCOS sudah terjawab, sekarang mari kita lihat apakah 10 perkara yang dimaksudkan!

#1 Makan makanan tinggi kandungan gula

Perlu anda tahu, PCOS dikaitkan dengan rintangan insulin. Rintangan ini mengubah cara tubuh memproses dan mengawal gula.

Sekiranya dibiarkan tanpa diperiksa, rintangan insulin
boleh menyebabkan diabetes dan memburukkan lagi komplikasi dengan signifikan!

Ini bukan bermakna anda harus mengelakkan semua jenis gula atau beralih ke pemanis tiruan.

Tetapi, kalian disarankan untuk fokus pada makanan semula jadi dan cuba kurangkan makanan diproses sebanyak yang mungkin.

#2 Maksud PCOS: Merokok

Merokok boleh meningkatkan risiko penyakit jantung, aterosklerosis, dan diabetes!

Risiko untuk menghidap masalah-masalah kesihatan tersebut berserta
sindrom metabolik adalah lebih tinggi
 apabila anda menderita PCOS.

Oleh itu, sayangi diri sendiri dengan berhenti merokok serta jauhkan diri daripada produk-produk tembakau.

Sekiranya anda menghadapi kesulitan untuk berhenti, cuba dapatkan bantuan daripada doktor bertauliah.

#3 Lupa perhatikan kitaran haid

Masalah kitaran haid tidak teratur
 boleh membuatkan anda berisiko terkena kanser endometrium.

Walaupun ia jarang terjadi, masalah haid ini boleh meningkatkan risiko anda untuk mengalami komplikasi tersebut.

Tanda setiap kitaran haid di jurnal atau kalendar jika anda cenderung untuk lupa, terutamanya apabila selalu sibuk dengan urusan harian.

#4 Ponteng janji temu doktor

Doktor anda dapat bantu memantau komplikasi
 dan menjaga kesihatan secara keseluruhan.

Janji temu yang dijadualkan adalah penting untuk memantau kesihatan dan memastikan anda bebas gejala!

Hal ini adalah sangat penting sekiranya anda menjalani rawatan kemandulan kerana sesetengah ubat boleh menyebabkan komplikasi teruk dan memerlukan pemantauan.

#5 Apa maksud PCOS: Amal gaya hidup sedentari

Kenyataan ini mungkin sudah ‘basi’ pada sesetengah orang, namun bersenam memainkan peranan yang sangat penting untuk kekal sihat!

Lebih-lebih lagi untuk wanita PCOS,
aktiviti senaman adalah mustahak
 dalam usaha mengurangkan risiko penyakit jantung dan obesiti.

Apabila bercakap perihal senaman, tiada keperluan untuk mendaftar diri di gim, membeli peralatan sukan yang mahal atau bahkan, menghabiskan masa berjam-jam untuk bersenam.

Sebaliknya, anda cuma perlu menggunakan masa selama 30 minit sehari atau beberapa kali seminggu untuk berjalan kaki.

Mahu lebih seronok? Anda boleh berjalan-jalan di sekitar taman, di pusat beli-belah atau ketika keluar ‘melepak’ dengan rakan-rakan.

Selain berjalan kaki,
kalian juga boleh cuba senaman angkat berat
. Ia bagus untuk menambah otot, yang akan meningkatkan metabolisma dan insulin!

#6 Gagal ambil ubat seperti yang diarahkan

Ubat-ubatan, seperti pil pencegah kehamilan akan berfungsi dengan baik apabila diambil seperti yang diarahkan.

Melewatkan dos atau tidak mengambilnya secara berkala boleh menjejaskan keberkesanan ubat, atau bahkan menjadikannya berbahaya untuk kesihatan!

Misalnya,
mengambil ubat metformin apabila merancang untuk tidak makan
 boleh menyebabkan gula darah anda jatuh ke tahap yang sangat rendah.

Justeru, pastikan untuk memahami cara pengambilan dengan tepat dan makan ubat seperti yang telah ditetapkan ya!

#7 Mengabaikan simptom dialami

Antara perkara yang perlu disyukuri mengenai PCOS, terdapat banyak jenis ubat dan pilihan rawatan yang tersedia.

Oleh itu, anda tidak perlu mengabaikan gejala atau menganggapnya sebagai sesuatu yang perlu ‘ditelan’ seorang diri.

Jalani pemeriksaan bersama doktor secara berkala
 untuk membincangkan simptom anda, dan usah takut untuk bersuara sekiranya rawatan yang dilakukan tidak berkesan.

#8 Wanita PCOS kena jaga tidur

Malangnya, wanita PCOS mempunyai risiko peningkatan gangguan tidur
seperti insomnia dan apnea tidur obstruktif.

Apa maksud PCOS? Ia dipicu oleh kecelaruan hormon dan apabila tidak cukup tidur, masalah ini akan bertambah parah.

Tidur adalah penting! Kekurangan rehat berupaya mengganggu hormon yang mengawal rasa lapar.

Apabila hormon ini terganggu, anda akan mula mengambil lebih banyak kalori dan mengalami
craving
yang merepek!

Sebaliknya, tidur yang mencukupi pula dapat bantu menurunkan berat badan dan membuat anda berasa lebih baik.

#9 Mengabaikan gejala depresi

Kemurungan bukanlah sesuatu yang boleh diabaikan!

Jika kesihatan mental di pandang enteng, ia dikhuatiri akan bertambah teruk dan melarat.

Wanita PCOS pula sememangnya mempunyai
kecenderungan untuk mengalami masalah depresi.

Sekiranya anda merasa tertekan atau mengalami simptom seperti kesedihan, kesukaran makan atau tidur, penurunan berat badan, tidur dan makan berlebihan, jangan teragak-agak untuk berbincang dengan doktor anda!

#10 Banyak memendam rasa

PCOS boleh menjadi 1 kondisi yang mencabar dan realitinya, mempunyai struktur sokongan yang baik adalah sangat penting!

Oleh itu, jika anda tidak mengenali mana-mana pesakit PCOS lain atau tidak mempunyai orang untuk berborak, cuba cari kumpulan sokongan, okey?

Ada banyak organisasi yang menawarkan tempat dan ruangan untuk anda
bertemu dengan wanita-wanita PCOS
.


Ibu, Ini 13 Jenis Ikan Yang Tidak Boleh Dimakan Ketika Mengandung!

Ketika wanita sedang hamil, ada banyak
pantang larang berkaitan dengan diet pemakanan
. Ini termasuk juga jenis ikan yang tidak boleh dimakan ketika mengandung.

Kepercayaan ini telah timbul kerana ramai pihak yang bimbang jika makanan laut yang mungkin tinggi dengan merkuri itu akan memberi kesan buruk kepada kandungan.

Persoalannya, apa sahaja jenis ikan yang tidak boleh dimakan ketika mengandung? Jom baca ini!

Untuk mendapatkan lebih banyak info tentang Kehamilan, sila dapatkannya
di sini.

Adakah makanan laut dan ikan perlu diambil ketika hamil?

Makanan laut seperti ikan, sotong, udang dan kerang memang tinggi dengan sumber zat besi, zink, protein dan lain-lan nutrisi yang perlu lagi penting buat wanita hamil.

Tidak hanya itu, makanan laut terutamanya
ikan juga kaya dengan asid lemak omega-3
 yang ternyata bagus untuk pembentukan dan perkembangan si kecil dalam kandungan.

Dalam erti kata lebih mudah,
 ibu hamil mungkin perlu makan ikan
 dan variasi makanan laut lain ketika sedang hamil. Ia akan membuatkan anda serta bayi lebih sihat dan kuat.

Pun begitu, wujud juga keadaan di mana anda tidak perlu ambil hasil daripada laut ini seperti ketika anda sedang teruk mual, muntah atau memang ada alahan makanan laut.

Jika anda kurang pasti tentangnya, dapatkan informasi dan nasihat lebih lanjut daripada doktor.

Berwaspada dengan ikan yang tinggi merkuri!

Pun begitu, ibu hamil juga tidak boleh
sewenang-wenangnya mengambil ikan atau makanan laut
 lain tanpa mengambil kira bahaya yang mungkin wujud di dalamnya.

Untuk pengetahuan anda semua, turut wujud beberapa jenis ikan dan makanan laut lain yang tinggi merkuri – ia boleh jadi punca keracunan atau ketoksinan sistem saraf.

Meskipun merkuri mungkin tidak begitu membahayakan individu dewasa yakni si ibu, anda perlu lebih risau tentang bayi dalam kandungan kerana merkuri ada kesan buruk buat mereka:

Masalah sistem saraf bayi terjejas.

Isu pada otak bayi.

Isu pada jantung bayi.

Dalam kes lebih teruk, ia akan merencatkan tumbesaran mereka di dalam kandungan yang boleh memberi kesan apabila lahir kelak. Jadi,
 berwaspada dengan ikan yang tinggi merkuri
.

Elak makan ikan daripada jenis di bawah ini!

Sebenarnya, ibu hamil masih boleh makan ikan dan makanan laut lain bahkan ia juga penting untuk kesihatan anda dan bayi. Cuma, ia perlu lebih tepat kuantiti dan kualitinya.

Khususnya, mungkin ada beberapa jenis ikan yang tidak boleh dimakan ketika mengandung ekoran ia terlalu tinggi dengan
merkuri atau banyak lagi bahan bahaya lain
.

Jenis ikan yang tinggi merkuri biasanya adalah pemangsa dan bersaiz besar, contoh seperti berikut:

Ikan jerung

Ikan todak

Ikan tuna

Ikan
marlin

Ikan
mackerel

Ikan
tilefish

Ikan
orange roughy

Selain ikan tinggi merkuri, di bawah ini juga termasuk ikan yang tidak boleh dimakan ketika mengandung kerana mengandungi bahaya akibat pencemaran di dalam air:

Ikan kerapu

Ikan keli

Ikan
bluefish

Ikan
sablefish

Ikan
pacific cod

Ikan
pacific ocean perch

Mungkin ada lagi beberapa jenis ikan yang tidak boleh dimakan ketika mengandung yang kami tidak nyatakan. Sebaiknya,
dapatkan informasi yang lebih tepat daripada doktor
.

Tip pemakanan penting buat ibu mengandung…

Sekiranya wanita hamil masih mahu makan ikan dan makanan laut lain, tiada masalah asalkan anda elak daripada ambil jenis-jenis ikan yang tidak boleh dimakan ketika mengandung, seperti yang telah kami nyatakan di atas.

Dalam pada itu, kami juga ada beberapa tip pemakanan penting buat ibu hamil jika ingin makan
seafood
:

Jangan makan ketika ia sedang mentah

Dalam usaha anda untuk elak kesan sampingan pada diri dan kandungan,
jangan sesekali cuba untuk makan ketika ia sedang mentah
 kerana kuman itu masih wujud.

Walaupun anda mengidam untuk makan sushi, sashimi dan lain-lain jenis makanan laut mentah, cuba elakkan. Berkorban demi kesihatan diri anda dan bayi itu penting.

Masak dengan cara dan tempoh yang betul

Sehubungan dengan itu,
anda wajar untuk mengambil makanan laut
 yang telah dimasak dengan cara dan tempoh yang betul sahaja agar kuman itu benar-benar mati.

Cara untuk tahu ia telah dimasak dengan betul adalah lihat pada isi, kulit atau kerangnya. Anda mungkin  akan perasan perubahan ketara dari segi warna, tekstur dan baunya.

Konklusinya, anda
 masih boleh dan mungkin perlu makan ikan ketika hamil
. Syaratnya, jangan ambil daripada jenis-jenis yang kami telah nyatakan di atas tadi, ya!


Sakit Tekak Tapi Tak Tahu Sebab Apa? Ini Cara Nak Bezakan Sakit Tekak Biasa @ COVID-19

Wabak virus korona baharu (COVID-19)
 masih lagi menjadi topik hangat global. Biarpun sudah ada vaksin untuk penyakit ini, namun isu mengenainya masih belum putus lagi.
Kebanyakan individu sudah pun
familiar
 dengan
simptom yang boleh dialami oleh mereka yang dijangkiti virus seperti
demam, sakit kerongkong dan tekak, serta sesak nafas.

Namun, sehingga kini, pelbagai jenis simptom baharu yang sering dikaji dan diperbincangkan oleh ahli akademik bagi memahami corak jangkitan virus COVID-19.

Untuk mendapatkan lebih banyak info tentang coronavirus di Malaysia, sila dapatkannya
di sini.

Topik yang akan diperbincangkan dalam artikel ini berkaitan dengan sakit kerongkong dan COVID-19.

Teruskan membaca untuk mengetahuinya dengan lebih lanjut.

Mekanisme jangkitan COVID-19 dibantu oleh protein khas virus

Mekanisme jangkitan virus COVID-19 agak kompleks dan manifestasinya hampir sama dengan penyakit lain.

Oleh sebab itulah simptom seperti sakit tekak atau sakit kerongkong sukar untuk dibezakan dengan jangkitan virus lain.

Kebolehannya untuk melekat dan masuk ke dalam sel badan
 melalui reseptor sel bergantung kepada struktur protein pada virus tersebut.

Secara amnya, kesemua virus yang berasal daripada keluarga
coronaviridae
 mempunyai 4 protein yang menjadi tunjang utama bagi meningkatkan potensi kebolehjangkitan mereka.

Protein pepaku (
spike
).

Membran.

Nukleokapsid.

Protein selubung (
envelope
).

Protein pepaku yang terdapat pada permukaan virus ini membentuk struktur seakan-akan mahkota.

Oleh sebab itulah ia
 diberi nama
corona
 yang membawa maksud mahkota dalam bahasa latin.

Struktur ini mempunyai bahagian yang membolehkan ia melekat pada reseptor yang dikenali sebagai
angiotensin converting enzyme
2 (ACE2).

Reseptor ACE2 dimiliki oleh pelbagai jenis organ termasuklah peparu manusia.

Apabila virus tersebut melekat pada reseptor ACE2,
tindak balas kimia yang melibatkan protein pada permukaan virus
 akan membolehkan membran virus untuk diserap masuk ke dalam sel.

Kemudiannya, maklumat genetik virus yang dikenali sebagai RNA akan memasuki struktur nukleus sel (pusat kawalan sel) untuk melalui proses replikasi.

Kesan daripada proses biologi ini, lebih banyak protein virus dapat dihasilkan dan virus yang baru terbentuk akan berlepas keluar untuk menjangkiti sel lain.

Apa yang membezakan struktur virus korona baharu dengan spesies virus korona yang lain
 adalah protein pepakunya boleh bertindak balas dengan enzim lain yang dikenali sebagai furin.

Sebelum tahu simptom sakit kerongkong, kenal pasti saluran utama jangkitan COVID-19

Ramai sudah sedia maklum bahawa jangkitan COVID-19
boleh disebarkan melalui titisan air yang keluar ketika seseorang bersin dan batuk.

Selain itu, mereka yang menyentuh permukaan yang tercemar dengan virus (fomit) turut berisiko mengalami jangkitan.

Apabila ujian COVID-19 dibuat pada pesakit, para pengkaji telah mendapati bahawa
jumlah virus yang dapat dikesan melalui swab hidung adalah lebih tinggi berbanding dengan swab oral.

Perkara ini secara tidak langsung membuktikan transmisi virus berlaku melalui hidung sebagai saluran utama sebelum ia bergerak masuk menerusi ruangan oral dan akhirnya peparu.

Jumlah reseptor ACE2 yang terdapat pada ruangan hidung adalah
lebih tinggi berbanding dengan kawasan lain pada saluran pernafasan manusia.

Ini bermakna, virus COVID-19 yang berupaya untuk masuk ke dalam hidung mudah untuk menyebabkan jangkitan.

Kepekatan reseptor ACE2 yang tinggi pada ruangan hidung meningkatkan risiko kebolehjangkitan virus bagi mereka yang terdedah.

Perkara ini mampu
mempengaruhi angka reproduktif asas (R-naught, R0)
 yang merupakan anggaran jumlah individu yang boleh dijangkiti melalui seorang yang berjangkit.

Virus lain seperti influenza, SARS dan selesema, kesemuanya mempunyai ciri-ciri yang sama dengan virus COVID-19.

Jumlah reseptor sasaran virus tertumpu pada saluran pernafasan atas.

Oleh sebab reseptor ACE2 turut terdapat pada sel yang menghuni sistem gastrousus manusia,
simptom seperti cirit-birit boleh menjadi manifestasi tidak lazim bagi jangkitan COVID-19.

Simptom sakit kerongkong, adakah saya perlu melakukan ujian COVID-19?

Sukar untuk kita buat kesimpulan berdasarkan kepada simptom sakit kerongkong semata-mata memandangkan ia tidak spesifik kepada jangkitan COVID-19.

Walau bagaimanapun jika anda mempunyai kriteria berikut,
anda perlu membuat ujian saringan dan mengkuarantinkan diri selama 14 hari
:

Sejarah perjalanan atau tinggal di luar negara dalam tempoh 14 hari sebelum bergejala, ATAU

Sejarah kontak rapat dengan individu yang disahkan positif COVID-19 dalam tempoh 14 hari sebelum bergejala, ATAU

Menghadiri acara yang dikenal pasti sebagai kluster wabak COVID-19 (keagamaan/ perkahwinan/ mesyuarat).

Anda mungkin berminat:

Awas, Anda MASIH BOLEH Dijangkiti COVID-19, Walaupun Tiada Sebarang Simptom!

Ini Apa Terjadi Pada Badan Anda Bila Positif COVID-19, Dan Virus Mula Menular

Apa yang anda perlu ingat adalah jika anda tergolong dalam mereka yang mempunyai kriteria di atas,
 kuarantin adalah langkah terbaik
.

Simptom yang dialami perlu dipantau dan jika anda mengalami simptom teruk seperti sesak nafas, hubungi hospital berdekatan sebelum bergerak pergi.

Ia bagi memastikan
kakitangan kesihatan bersedia menerima kes anda yang disyaki/disahkan positif COVID-19.

Konklusi

Kita sudah mula memahami mekanisme dan sedikit sebanyak maklumat berkenaan dengan virus korona baharu.

Buat masa sekarang, jika anda mengalami simptom ringan seperti sakit kerongkong, demam dan batuk, adalah lebih baik untuk anda mengkuarantinkan diri.

#HelloHealthGroup, #HelloDoktor, #HelloHealthCoronaVirus


Pertama Kali Hamil? Ini Senarai WAJIB Buat Masa Awal Kehamilan Trimester 1, Jangan Terlupa!

Akhirnya, penantian anda untuk hamil berhasil. Meskipun rata-rata ibu akan berasa gembira dan teruja menantikan kehadiran cahaya mata, namun bakal ibu juga tidak lari daripada berasa takut dan bimbang menghadapi momen kehamilan dan bersalin.

Bagi mempersiapkan anda dengan dunia kehamilan, setiap bakal ibu perlu menyediakan senarai perlu buat untuk memastikan anda mencapai pertumbuhan dan perkembangan yang betul pada setiap peringkat kehamilan.

Jika anda masih keliru, berikut adalah beberapa cadangan yang boleh anda pertimbangkan untuk dimasukkan ke dalam senarai perlu buat semasa trimester pertama:

1. Cari doktor khas

Kebanyakan wanita biasanya sudah mempunyai doktor mereka sendiri sebelum mula hamil. Bagaimanapun, tidak mengapa jika anda tiada doktor khas yang memeriksa kesihatan anda.

Sebaik sahaja anda disahkan hamil, ini (mencari doktor kehamilan) adalah perkara paling penting yang perlu anda lakukan dalam senarai perlu buat semasa trimester pertama.

Persoalan lain yang sering ditanyakan oleh kebanyakan ibu hamil adalah sama ada untuk memilih bidan atau pakar obstetrik & ginekologi untuk penjagaan pranatal mereka.

Jawapan anda dibuat berdasarkan sama ada anda inginkan kelahiran semula jadi ataupun tidak kisah jika terpaksa bersalin secara pembedahan C-section.

Bidan akan menyokong anda untuk melakukan bersalin secara semula jadi dan bebas-perubatan, sementara pakar obstetrik & ginekologi adalah lebih menumpukan kepada bidang penjagaan ibu hamil dan mengawasi sebarang komplikasi kehamilan yang mungkin berlaku seperti masalah bayi pre-eklampsia, kelahiran bayi pramatang atau diabetes semasa hamil, yang memerlukan bersalin secara pembedahan.

Satu perbezaan yang dapat dilihat adalah bidan memberikan lebih panduan mengenai pemakanan, senaman, dan perubahan emosi yang berlaku kepada ibu hamil, sementara pakar obstetrik & ginekologi banyak menumpukan kepada pemeriksaan status kesihatan anda.

2. Tinggalkan tabiat buruk anda

Walaupun sebenarnya ini adalah perkara yang sepatutnya telah lama anda buat, namun kehamilan adalah salah satu tempoh terpenting di mana anda memang perlu memberhentikan kesemua tabiat buruk anda:

– Hadkan jumlah pengambilan kafein kurang daripada 200 mg sehari untuk mengelakkan keguguran.

– Bebaskan diri daripada semua bentuk asap rokok, alkohol, penggunaan dadah,
dan semua bahaya lain kerana ia boleh meletakkan anda dan bayi kepada risiko mendapat pelbagai komplikasi kehamilan seperti kelahiran pramatang, kehamilan ektopik, keguguran, dan banyak lagi. Ia juga boleh meningkatkan peluang bayi anda mendapat berat badan rendah semasa lahir di mana ia amat dikaitkan dengan kelaziman SIDS (Sindrom Kematian Bayi Mengejut).

3. Kekal sihat

Penting untuk anda mewujudkan dan mengekalkan amalan gaya hidup yang sihat terutama semasa anda hamil.

Ibu hamil perlu memastikan mereka mendapat cukup rehat sepanjang hari, dan tidur yang cukup di malam hari, serta mendapat diet harian yang seimbang bagi menyediakan jumlah vitamin dan mineral secukupnya untuk tubuh ibu dan bayi dalam kandungan.

Pengambilan dos tambahan asid folik juga adalah perlu jika anda ingin mengurangkan peluang bayi mendapat kecacatan tiub neural.

Ibu hamil juga perlu mengelak daripada beremosi negatif dengan cara kerap bersenam dan mengekalkan interaksi yang sihat dengan orang lain.

Jika perlu, ibu hamil boleh berjumpa dengan pakar atau ahli psikologi bagi membantu mengurangkan perasaan negatif yang ada dalam diri.

4. Pelajari asas pengetahuan tentang kehamilan:

Ahli keluarga anda ataupun doktor tidak akan berada sepanjang masa bersama dengan anda. Oleh itu, setiap ibu hamil perlulah mempelajari semua maklumat umum mengenai kehamilan bagi mempersiapkan dan melindungi diri dan bayi.

Sebagai bakal ibu, anda perlu tahu apa yang bakal anda lalui semasa kehamilan, perkara boleh dan tidak boleh dilakukan semasa tempoh ini dan sentiasa berhati-hati dengan simptom bahaya yang boleh berlaku supaya tindakan segera boleh dilakukan.

Hello Health Group tidak memberikan nasihat, diagnosis atau rawatan perubatan.


Benarkah Tahap Kesihatan Mental Ganggu Prestasi Kalian Di Ranjang? Ya, Ini 5 Kaitannya!

Hubungan seks adalah antara perkara yang sangat penting buat pasangan terutamanya yang bergelar suami isteri.

Tanpa ia sebagai seri rumah tangga, maka akan hambar dan tidak bermaknalah kehidupan kalian berdua di ranjang.

Pun begitu, tahukah kalian bahawa tahap kesihatan mental anda dan pasangan sebenarnya boleh
mempengaruhi prestasi kalian di kamar tidur
?

Jadi jom sama-sama kita ikuti artikel ini dengan lebih mendalam lagi untuk tahu apa kaitan antara kesihatan mental dengan kehidupan seks!

Kaitan antara kesihatan mental & kehidupan seks

Semasa aktiviti seks, perkara pertama yang paling ditunggu-tunggu oleh setiap pasangan suami isteri adalah kenikmatan atau kepuasan persetubuhan.

Dalam erti kata yang lebih saintifik,
ia dikenali sebagai orgasma atau klimaks
 yang dapat dicapai pada kemuncak syahwat perlakuan seksual.

Untuk pengetahuan anda, orgasma yang mantap dan hebat akan mampu dicapai sekiranya kesihatan fizikal dan juga mental berada pada tahap terbaik.

Mungkin ramai yang sedar bahawa jika tubuh badan kita tidak sihat, maka kemampuan dan kemahuan seks juga boleh turun secara mendadak.

Namun ramai juga yang kurang cakna tentang faktor mental bukan? Ketahuilah bahawa kesihatan mental juga akan memberi kesan kepada kehidupan seks!

Hubungan seks suami isteri boleh terjejas angkara perkara ini

Ya, tahap kesihatan mental sudah pasti akan mengganggu, mengubah serta menjejaskan kehidupan seks anda dan pasangan.

Disebabkan psikologi yang tidak stabil
, kenikmatan dan kepuasan seks semasa hubungan suami isteri tidak dapat dimaksimumkan.

Persoalannya, apakah masalah-masalah mental yang berkait rapat dengan kegagalan aktiviti seksual ini? Jom sama-sama kita baca dengan lebih lanjut!

#1. Kegelisahan

Kegelisahan adalah satu perkara yang banyak dan kerap dialami
 oleh ramai individu di dunia ini tanpa kita sedari.

“Ia akan mencipta banyak fikiran dan tanggapan yang negatif sekali gus mengganggu kenikmatan dan kepuasan seks bersama pasangan”, jelas Stephanie Buehler yang merupakan Pakar Psikologi dan Terapi Seks.

Ini terutamanya akan berlaku kepada pasangan wanita kerana kegelisahan akan mengganggu rangsangan seksual.

Ini sekali gus akan membuat mereka tidak mampu menumpukan seluruh fokus kepada aktiviti seksual mereka.

Kesannya, sudah pasti orgasma akan lebih sukar untuk dicapai bersama.

#2. Kemurungan

Kemurungan juga adalah perkara yang banyak dan kerap dialami
 oleh ramai individu di dunia ini tanpa kita sedari.

Untuk pengetahuan anda, kemurungan boleh menyumbang kepada masalah lemah libido dan juga masalah mencapai orgasma.

Bagi mengubatinya, sudah pasti individu akan berjumpa doktor untuk mengambil ubat antidepresan yang turut menyumbang kepada masalah seksual.

Ini kerana hampir semua antidepresan kecuali Wellbutrin, boleh menyebabkan masalah sukar mencapai klimaks.

#3. PTSD juga jejaskan hubungan seks suami isteri

Post traumatic stress disorder (PTSD)
 adalah sejenis gangguan yang berlaku kepada seseorang akibat trauma yang dialami oleh individu.

Trauma yang dimaksudkan ini termasuklah kecederaan, kematian, penderaan atau gangguan secara seksual yang mengakibatkan ketakutan.

Ini seterusnya akan membuat individu itu jadi takut untuk melakukan hubungan seks suami isteri akibat trauma yang mungkin pernah dialaminya.

#4. Masalah imej tubuh badan

Masalah yang turut dikenali sebagai
body dysmorphia
ini didefinisikan sebagai individu yang terlalu
 obses dengan bentuk tubuh badan mereka
.

Disebabkan itu, segala kecacatan atau kecelaan yang wujud pada tubuh mereka akan dijadikan alasan untuk berasa rendah diri dan kurang yakin.

Ini sekali gus akan membuat penderita tidak dapat menikmati hubungan seks suami isteri dengan sepenuhnya.

Lantaran itu, segala aktiviti seksual hanya membuat mereka lebih tidak suka kepada diri sendiri dan pasangan.

#5. Jangkaan yang melampau

Media kini telah mengubah persepsi kita terhadap banyak perkara termasuklah kehidupan seks anda dan pasangan.

Apa yang kita lihat dan dengar daripada filem, drama, berita atau majalah akan membuat kita mempunyai satu jangkaan yang boleh dikatakan sebagai melampau.

Mengambil contoh pornografi, segala yang dipertontonkan itu pasti semuanya indah belaka bukan?

Namun kalian juga perlu tahu bahawa seks yang sebenar tidak seperti itu dan hanyalah indah khabar dari rupa!

Disebabkan itu, individu yang gemar menonton video lucah
 akan mengalami masalah mental di mana mereka mengimpikan aktiviti seksual bersama pasangan itu sama seperti yabg ditonton dalam video pornografi.

Akibatnya, mereka akan menyesal dengan jangkaan yang melampau itu.

Jaga mental & fizikal untuk hubungan seks yang lebih baik!

Konklusinya, seks yang hangat, hebat dan sensasi hanya boleh dicapai jika tubuh badan kita juga berada pada tahap yang terbaik.

Ini bukan sahaja merangkumi kesihatan fizikal semata-mata malahan juga kesihatan mental yang sering kali kita terlepas pandang.

Tanpa kedua-duanya, maka risiko untuk anda dan pasangan gagal dalam aspek hubungan seks suami isteri juga adalah sangat tinggi.

Oleh itu, sila berjumpa doktor pakar psikiatri sekiranya mempunyai sebarang
masalah mengenai kesihatan mental
 anda ya!


Selain Datang Bulan, Ada 4 Perubahan Pada Tubuh Anak Gadis Masa Akil Baligh, Sedia!

Ibu bapa yang mempunyai anak yang sedang menginjak ke usia remaja pasti rasa risau atau berdebar ketika anak gadisnya ingin melalui fasa akil baligh perempuan.

Fasa ini merupakan sebahagian daripada proses hidup dan berlaku kepada lelaki dan juga perempuan.

Melihat anak kecil anda menjadi remaja mungkin akan menimbulkan rasa risau di dalam hati anda sebagai ibu bapa.

Sebagai ibu yang cakna, anda haruslah kekal berada di samping anak anda ketika mereka melalui
proses akil baligh
.

Jangan malu untuk menerangkan kepada mereka tentang perubahan besar yang bakal berlaku secara fizikal dan juga mental mereka.

Semua perubahan ini hendaklah dijelaskan dengan baik agar mereka dapat belajar cara yang terbaik untuk membawa diri ketika mencecah akil baligh perempuan.

Untuk mendapatkan lebih banyak info berkenaan Keibubapaan, anda boleh klik
di sini
.

Bila akil baligh perempuan akan berlaku terhadap kanak-kanak perempuan?

Proses akil baligh boleh berlaku pada bila-bila masa. Untuk kanak-kanak perempuan, mereka selalunya mencapai akil baligh ketika umur mereka 8-13 tahun.

Bergantung kepada umur mereka ketika proses akil baligh perempuanbermula, kanak-kanak perempuan mungkin
akan datang bulan
 ketika umur mereka 9-16 tahun.

Antara tanda awal akil baligh ialah
pembesaran payudara
. Pada masa yang sama, mereka juga akan mula tumbuh bulu pada bahagian kemaluan. Selain itu, ada juga yang akan mempunyai bulu yang lebih lebat pada kawasan kaki dan lengan mereka.

Kanak-kanak perempuan dikatakan telah mencapai fasa seterusnya apabila payudara mereka telahpun membesar dengan sepenuhnya.

Selalunya, 2 tahun selepas akil baligh bermula, wanita akan mula mendapat haid atau
period
 pertama mereka.

Mereka juga akan membesar hingga ketinggian yang tertentu, seiring dengan perubahan pada bentuk tubuh badan mereka.

Sebagai seorang ibu, anda perlulah peka dengan semua perubahan fizikal yang berlaku kepada anak perempuan anda ketika ini. Antara perubahan yang anda boleh jangkakan ialah:

1.

Perubahan bentuk badan

Payudara wanita akan tumbuh dengan perlahan-lahan ketika wanita tersebut mencapai akil baligh perempuan. Pada awalnya, payudara mungkin akan tumbuh sebesar duit syiling.

Selain itu,
payudara yang tumbuh secara tidak seimbang
 merupakan sesuatu yang normal.

Sama jugalah jika anak anda sering mengadu sakit pada
bahagian payudara
 mereka. Rasa sakit ini merupakan sesuatu yang normal dan lama-kelamaan akan pulih dengan sendirinya.

2.

Bulu pada kawasan badan

Bulu yang lebih kasar akan mula tumbuh pada kawasan bawah lengan, kemaluan dan juga kaki. Ada juga dalam kalangan gadis yang akan
tumbuh bulu
 terlebih dahulu sebelum pembesaran payudara.

Mungkin inilah masa yang terbaik untuk mengajar anak anda
cara yang betul untuk menggunakan alat pencukur
.

Pastikan mereka tahu cara untuk gunakannya dengan betul untuk elakkan sebarang kecederaan dan iritasi pada bahagian kulit.

3.

Keputihan

Kanak-kanak perempuan yang meningkat remaja akan
mengalami keputihan
 yang bermula 6 -12 bulan sebelum datang bulan.

Keputihan
 merupakan sesuatu yang normal disebabkan oleh peningkatan hormon estrogen di dalam badan.

4.

Badan semakin tinggi dan peha semakin besar

Kebanyakan perempuan akan membesar dan alami perubahan fizikal lebih awal daripada lelaki. Setelah gadis tersebut
datang haid
, tumbesarannya akan menjadi perlahan.

Selalunya, wanita akan membesar 1 atau 2 inci lebih tinggi daripada tinggi asal ketika mereka
mula datang haid
. Namun, ketinggian yang lebih daripada itu agak jarang berlaku.

Peha mereka juga akan jadi semakin lebar dan pinggang pula semakin ramping.

Perubahan lain semasa datang bulan

Ada anak gadis yang rasa gembira ketika mereka mengalami perubahan dari segi bentuk badan. Mereka rasa gembira kerana merasakan diri mereka sudah meningkat dewasa.

Namun, ada juga yang rasa malu dah perlukan bimbingan tambahan daripada ibu bapa mereka.

Satu perkara yang mungkin mengganggu anak gadis remaja anda ialah
jerawat
. Jerawat merupakan sesuatu yang amat lazim dalam kalangan remaja.

Selalunya, jerawat berlaku disebabkan oleh pori yang tersumbat. Hormon yang dirembeskan ketika akil baligh perempuan akan membuatkan kulit mengeluarkan sejenis minyak yang dikenali sebagai sebum.

Pada waktu ini, anda boleh memperkenalkan produk penjagaan wajah kepada anak anda. Namun, produk kecantikan bukanlah krim ajaib, ia tidak boleh menghilangkan jerawat pada wajah jika dipakai secara keterlaluan.

Jika anak anda
mempunyai jerawat yang teruk
, anda mungkin perlu membawanya berjumpa dengan doktor ataupun ahli dermatologi yang bertauliah.

Selain itu, anak anda juga mungkin akan mula mengalami
mood swing
 ataupun perubahan emosi.

Walau bagaimanapun, gangguan emosi atau perasaan yang tidak tetap ini akan hilang dengan perlahan-lahan dan mungkin hanya akan mengganggu ketika hampir datang bulan.

Bila ibu bapa patut bercakap mengenai akil baligh perempuan?

Sebagai ibu bapa, anda haruslah bersiap sedia untuk bercakap mengenai perubahan-perubahan ini secara terbuka bersama anak anda.

Pastikan anda bersedia untuk menjawab segala persoalan anak perempuan anda mengenai akil baligh perempuan, terutamanya mengenai perubahan fizikal.

Elakkan daripada menjelaskan semuanya kepada anak anda sekali gus. Anak anda mungkin akan rasa terkejut dan tidak selesa.

Jika boleh, jelaskan secara perlahan-lahan dan berperingkat mengikut umur dan kematangan anak anda. Selain itu, p
astikan anda menjawab semua soalan anak anda dengan jujur.

Jika anda rasa tidak selesa untuk bercakap tentang perkara ini dengan anak anda, cuba dapatkan pertolongan daripada pasangan anda ataupun ahli keluarga lain yang terdekat.


Ini 5 Kesan Sampingan Suntikan Insulin, Risiko No. 5 Berkait Dengan Lelaki!

Insulin
mungkin akan diperlukan oleh mereka yang menghidap diabetes
 dalam usaha untuk mengawal kadar gula dalam darah, walaupun wujudnya kesan sampingan suntikan insulin.

Apa yang lebih menakutkan adalah ada juga risiko di mana ia akan menjejaskan tahap kesihatan dan kemampuan seksual seorang lelaki. Ia bukan suatu perkara yang remeh.

Persoalannya, apa dan bagaimana kesan sampingan suntikan insulin terhadap individu terutama kaum lelaki? Jom terus baca artikel untuk tahu dengan lebih lanjut tentangnya!

Untuk mendapatkan lebih banyak info tentang Kencing Manis, sila dapatkan
di sini
.

Apa yang dimaksudkan dengan insulin?

Untuk pengetahuan anda semua,
 insulin adalah sejenis hormon yang dihasilkan oleh organ pankreas
. Ia membolehkan tubuh badan menggunakan glukosa untuk sumber tenaga.

Jika anda bukan salah seorang pesakit penyakit kencing manis, insulin penting untuk perkara ini:

Mengawal kadar gula dalam darah
 – Gula dari makanan dan minuman akan ditukarkan kepada glukosa kemudian masuk ke dalam salur darah. Insulin akan dihasilkan oleh pankreas untuk elak ia daripada menjadi terlalu tinggi

Menyimpan glukosa untuk sumber tenaga
 – Glukosa yang berlebihan pula akan disimpan dalam hati dalam bentuk glikogen. Hati pula akan merembeskan glikogen ini untuk membantu mengawal glukosa dan jadi tenaga

Namun bagi individu yang ada diabetes, maka hormon insulin mungkin kurang atau tidak langsung dihasilkan secara semula jadi.
 Kesannya, glukosa boleh jadi tidak terkawal
.

Disebabkan kurang atau tidak mampu, maka mereka ini perlu untuk mengambil insulin dari luar. Ia boleh diambil melalui suntikan yang mungkin wujud kesan sampingan.

Siapa pula yang perlu suntikan insulin?

Seperti mana yang kita semua mungkin sudah tahu, kondisi
kencing manis itu wujud dalam banyak kategori
 yakni jenis 1, jenis 2, pradiabetes serta diabetes gestasi ketika hamil.

Buat mereka yang menghidap pradiabetes dan diabetes gestasi, suntikan insulin ini mungkin masih belum lagi diperlukan
melainkan jika ia telah disarankan oleh doktor sendiri
.

Bagi penderita diabetes jenis 1, tubuh badan mereka memang tidak akan dapat menghasilkan insulin yang cukup untuk mengawal kadar glukosa. Jadi, mereka akan perlukan suntikan.

Bagi penderita diabetes jenis 2, tubuh badan mereka tidak akan dapat bertindak balas dengan berkesan terhadap hormon ini (rintang insulin). Jadi, mereka juga perlukan suntikan.

Apa yang mungkin akan jadi punca kebimbangan di sini adalah kesan sampingan suntikan insulin.

Wujud kesan sampingan suntikan insulin?

Ya, memang wujud kesan sampingan suntikan insulin sekiranya ia diambil pada dos yang tidak tepat yakni berlebihan. Berikut adalah antara komplikasi yang mungkin terjadi:

#1. Kadar glukosa rendah (hipoglisemia)

Apabila kadar gula dalam darah terlalu tinggi, sudah pasti ia akan menyumbang dan membuat masalah diabetes menjadi lebih teruk. Begitu juga sama halnya jika ia terbalik.

Apabila kadar glukosa terlalu tinggi,
 ia akan bawa masalah hipoglisemia
 sekali gus mendatangkan simptom seperti badan penat, kebas badan, pitam dan lain-lain gejala.

#2. Reaksi suntikan insulin pada kulit

Insulin dari sumber bukan secara semula jadi
 perlu disuntik menggunakan jarum dan picagari
. Apabila ia disuntik pada kulit, maka mungkin akan timbul kesan yang jelas.

Contohnya, kulit anda mungkin akan mengalami reaksi seperti menjadi merah, radang, gatal dan dalam kes yang lebih teruk kulit anda akan mula mengecut atau menebal.

#3. Bengkak pada anggota badan tertentu

Selain kulit menjadi merah, radang dan gatal, anggota badan tertentu terutama tangan dan kaki anda juga boleh jadi bengkak apabila dos yang diambil itu kurang tepat.

Akibat daripada
penurunan kadar gula dalam darah yang terlalu drastik
 ini, anggota badan yang lain seperti muka malah alat sulit juga mungkin akan bengkak dengan teruk.

Kesan sampingan suntikan insulin #4. Pertambahan berat badan

Kita mungkin sudah tahu bahawa
diabetes dengan berat badan berlebihan atau obesiti
 itu berkaitan. Namun, penawarnya dalam bentuk insulin juga mungkin membawa kesan yang sama.

Disebabkan itu, sila ambil insulin pada dos yang ditetapkan dan disarankan oleh doktor sahaja.

#5. Lelaki boleh mati pucuk?

Sebenarnya,
 insulin tidak akan menyebabkan kondisi mati pucuk
 tetapi dalang yang sebenar adalah kondisi kencing manis itu sendiri. Oleh itu, ia bukan salah satu kesan sampingan.

Pun begitu, ia masih berkaitan. Untuk pengetahuan anda semua, lelaki dengan masalah diabetes itu lebih tinggi risiko untuk mengalami disfungsi erektil berbanding yang tidak.


Perkembangan Kanak-Kanak


Wow! Wanita Pinggul Besar Bukan Saja Seksi, Tapi... (Klu: Ada Kaitan Dengan Mengandung)

Ada sesetengah wanita kurang berkeyakinan kerana mempunyai pinggul besar, terutamanya melibatkan aspek pemakaian.

Namun sebenarnya anda adalah individu bertuah kerana dikatakan akan lebih mudah hamil.

Benarkah pinggul besar lebih mudah hamil?

Mempunyai zuriat pastinya impian setiap wanita yang bergelar isteri. Namun adakalanya kehamilan sukar untuk diperolehi.

Berita baiknya, wanita yang dengan pinggul besar
dikatakan lebih mudah mengandung, berbanding wanita yang berpinggul kecil
.

Namun adakah ini benar?

Wanita yang mempunyai pinggang bersaiz kecil dengan punggung yang besar dianggap mempunyai kadar kesuburan yang lebih tinggi. Ini sekali gus meningkatkan peluang untuk mengandung.

Walaupun masih tiada kajian untuk mengesahkannya, namun nisbah pinggang dan pinggul
dipercayai boleh mempengaruhi kesuburan wanita.

Pinggul besar vs lebih mudah hamil

1 kajian yang diterbitkan dalam
Evolutionary Psychology
menyatakan, lelaki lebih tertarik kepada wanita kurus dan ramping kerana dikatakan lebih sihat dan subur.

Namun malangnya, berdasarkan kajian yang dilakukan, penyelidik gagal menemukan bukti bagi menyokong teori ini. Malahan mereka mendapat bukti yang sebaliknya.

Saintis gagal membuktikan
 wanita dengan berat BMI bersama nisbah pinggang dan pinggul yang rendah adalah lebih sihat
.

Sebaliknya, bukti kajian mencadangkan wanita dalam kelompok itu mempunyai kaitan dengan ketidaksuburan.

Manakala dalam kajian lain yang diterbitkan di
Archives of Sexual Behavior
mendapati, wanita yang mempunyai pinggul besar adalah lebih menarik bagi kebanyakan lelaki.

Namun ia tidak bermakna
 tahap kesuburan wanita sama ada lebih mudah hamil atau sebaliknya ditentukan dengan saiz ukuran pinggul
.

Maksudnya di sini, ukuran pinggul bukan 1 cara untuk menentukan sama ada anda boleh hamil dengan segera atau tidak.

Masih tidak dapat dibuktikan secara saintifik, namun mempunyai pinggul yang besar dianggap sebagai penanda kesuburan masa lalu. Bagaimana?

Ada yang percaya, ukuran pinggul mungkin dapat menunjukkan jumlah anak yang dilahirkan.

Ini bermakna selain dipercayai lebih mudah hamil, wanita dengan pinggul besar menandakan telah melahirkan anak untuk beberapa kali.

Secara semula jadinya, ukuran pinggul akan cenderung untuk bertambah,
 bagi wanita yang telah beberapa kali melahirkan anak.

Jenis pinggul dan kaitannya dengan kehamilan

Dikatakan terdapat beberapa jenis pinggul yang berkaitan rapat dengan kehamilan dan menjadikan proses kelahiran anak lebih mudah, betul ke?

Persoalan tersebut hanya dapat dijawab oleh wanita yang mempunyai jenis-jenis pinggul seperti yang dinyatakan.

 Pinggul melebar kiri dan kanan

Salah 1 jenis pinggul yang boleh membuatkan wanita lebih mudah hamil adalah pinggul jenis rata dan lebar.

Dalam dunia perubatan, pinggul jenis ini dikenali sebagai
gynecoid pelvis
. Individu dengan pinggul ini dikatakan mempunyai pinggul yang kecil tetapi lebar.

Ukuran pinggul yang lebar menjadikan bayi lebih mudah dan cepat untuk keluar semasa proses bersalin. Bentuk pinggul ini dikatakan dapat memberikan keselesaan semasa hamil sehingga melahirkan anak.

 Pinggul melebar dari depan ke belakang

Ia adalah antara bentuk pinggul besar yang sesuai untuk proses kehamilan dan kelahiran, dikenali sebagai
anthropoid pelvis.

Sekiranya anda mempunyai pinggul bentuk ini, kemungkinan berat badan anda bertambah pada bahagian perut dan punggung.

Walaupun masih dalam kategori pinggul yang besar dan lebar, namun ia berbeza dengan bentuk pinggul
gynecoid pelvis
.

Malahan wanita yang mempunyai bentuk pinggul ini dikatakan
memerlukan masa yang lama untuk bersalin
.

 Pinggul bersama punggung yang kecil

Ada juga wanita yang mempunyai pinggang kecil.

Biasanya wanita ini akan memiliki otot punggung yang lebih kecil dan pinggul yang lebih sempit. Bentuk pinggul ini dikenali sebagai
android pelvis
.

Selalunya wanita dengan pinggul sebegini akan berdepan kesukaran semasa proses bersalin, terutamanya jika saiz bayi yang besar.

Jangan risau, anda
masih boleh bersalin secara normal, tetapi mengambil masa yang lebih lama berbanding wanita yang berpinggul besar
.

 Pinggul sempit

Seperti wanita yang mempunyai pinggul yang kecil, wanita dalam kategori ini juga akan cenderung mengalami kesukaran semasa bersalin.

Ia berlaku kerana bayi yang ingin dilahirkan juga sukar untuk masuk ke pinggul anda.

Bentuk pinggul ini dikenali sebagai
platypelloid pelvis
.

Namun, pinggul sempit dikatakan mempunyai ukuran yang lebih besar berbanding pinggul yang kecil.

Berpinggul besar cenderung lahirkan anak cerdas

Walaupun saiz dan bentuk pinggul bukanlah faktor untuk menentukan tahap kesuburan seseorang wanita, namun sedikit sebanyak info yang dikongsikan boleh dijadikan pengetahuan, bukan?

Hakikatnya saiz pinggul seseorang itu akan berubah apabila melalui proses kehamilan dan kelahiran anak yang berulang kali.

Maka semakin kerap anda bersalin, pinggul akan menjadi semakin besar.

Bertuahnya anda apabila dikatakan wanita berpinggul besar berpotensi melahirkan anak yang cerdas.

Malahan,
wanita yang bersaiz pinggang kecil bersama pinggul yang besar juga cenderung mempunyai anak yang pinta
r.

Ia dikaitkan dengan simpanan asid lemak omega-3 tinggi yang terletak pada bentuk lekukan pinggul dan paha.

Asid lemak omega-3 adalah
1 nutrisi yang penting untuk perkembangan otak janin, khususnya pada trimester tiga kehamilan.

Jadi anda yang mempunyai pinggul yang besar, bersyukur dan bergembiralah dengan bentuk badan anda, okay?